Laqgħa Nru 33

LErbgħa, 3 ta' Frar 2016

Stampat fl-Uffiċċju tal-Iskrivan

Prezz €2.50

Laqgħa Nru 33

LErbgħa, 3 ta' Frar 2016

Il-Kumitat iltaqa' filkamra tal-kumitati 3 fil-binja tal-Parlament, il-Belt Valletta, fil-5.11 p.m.

MR SPEAKER (Onor. Anġlu Farrugia): Rimarki?

L-Onor.

DAVID AGIUS: Sur President, f'paġna 3, fil-paragrafu ta' qabel tal-aħħar, fl-aħħar sentenza hemm:

"Ma kienx hemm oġġezzjoni għal din il-proposta."

Jien imkien ma nara, fl-ebda punt ta' qabel, jekk kienx hemm qbil jew le ma' xi ħaġa.

Jekk irridu noqgħodu ngħidu jekk kienx hemm qbil jew oġġezzjonijiet għal kull proposta li ssir, m'għandix problema li nagħmluha, però...

MR SPEAKER: Hawnhekk qed tagħmel referenza għal...

DAVID AGIUS: Naf x'hemm miktub Sur President, qrajtu erba' darbiet.

Jien qed ngħid li jekk se noqgħodu nniżżlu li ma kienx oġġezzjoni għal kull proposta jew kull item li titressaq mill-Gvern, għidli ħalli nibda nieħu pożizzjoni ċara kull darba.

MR SPEAKER: X'inhija l-problema tiegħek?

DAVID AGIUS: Dan kien fl-aħħar tal-laqgħa.

Lanqas kienet diskussa.

Jekk nisimgħu r-recording nirrealizzaw x'ġara.

MR SPEAKER: Din mhux fuq l-istess kwestjoni bħalma qlajna l-aħħar darba?

DAVID AGIUS: Imma l-kliem "ma kienx hemm oġġezzjoni" m'għandux ikun hemm, inkella nibda noġġezzjona għal kollox.

MR SPEAKER: Jiġifieri inti tiġi l-House Business biex toqgħod toġġezzjona?

DAVID AGIUS: Le, niġi l-House Business biex naqblu u mhux biex nitkbu hawnhekk li m'hemmx oġġezzjoni għal din il-proposta!

MR SPEAKER: Xi problema għandek hawnhekk?

Qed issib oġġezzjoni għall-frażi "ma kienx hemm oġġezzjoni"?

DAVID AGIUS: Inti taf li ma kienx hemm diskussjoni, imma kemm intefgħet hemmhekk fl-aħħar tas-seduta.

Mhuwiex korrett li niktbu li ma kienx oġġezzjoni għal din il-proposta meta lanqas biss ġie mistoqsi jekk kienx hemm xi oġġezzjoni.

MR SPEAKER: Ħalli nisma' l-parti l-oħra.

Diġà għandi xi ngħid fuqha.

L-Onor.

EDWARD ZAMMIT LEWIS (Ministru għat-Turiżmu): Dwar x'ġie diskuss, illum hawn il-mezzi awdjoviżivi però l-iskop tal-minuti, iktar milli xi tniżżel jew ma tniżżilx, huwa fedelment dak li ġara waqt il-laqgħa.

(Interruzzjonijiet)

MR SPEAKER: Hemm oġġezzjoni li fejn hemm "ma kienx hemm oġġezzjoni" tinqata'?

Il-Kumitat qabel li f'paġna 2 tal-Minuti tal-aħħar laqgħa tal-Kumitat, fittieni paragrafu millaħħar, l-aħħar sentenza li kienet tgħid "Ma kienx hemm oġġezzjoni għal din ilproposta." għandha titħassar.

Il-Minuti tal-laqgħa numru 32 tal-1 ta' Diċembru 2015 kif emendati, ġew konfermati.

AFFARIJIET OĦRA

MR SPEAKER: Nhar il-5 ta' Ottubru l-Ombudsman ippreżentalna kopja tal-Ombudsplan 2016 li tqiegħed fuq il-Mejda tal-Kamra dakinhar stess.

Dan irid jiġi diskuss minn dan il-Kumitat.

Għalhekk nitlob biex insibu data li tkun konvenjenti għal kulħadd.

L-Onor.

GODFREY FARRUGIA: Nista' nikkomunika miegħek iktar tard jew bilfors id-data rridu nagħmluha illum?

Biex nara dwar is-safar.

MR SPEAKER: M'hemmx għalfejn immedjatament, imma jrid ikolli data kemm jista' jkun malajr ħalli nkun nista' ninforma lill-Ombudsman.

GODFREY FARRUGIA: Jiena nara li jista' jkollna data l-ġimgħa d-dieħla.

Aktar tard ngħidlek meta.

MR SPEAKER: Tridu taraw jekk tridux taħtru xi membri għal waqt din id-diskussjoni?

GODFREY FARRUGIA: Nikkomunika miegħek, Sur President.

MR SPEAKER: Grazzi.

GODFREY FARRUGIA: Il-ġimgħa d-dieħla se nkun imsiefer.

Ma tistax tkun il-ġimgħa d-dieħla.

Hemm il-festa u l-Parlament se jiltaqa' biss darba.

Nikkomunika dirett miegħek.

ĊELEBRAZZJONI TA' JUM IL-COMMONWEALTH

MR SPEAKER: Jidhirli li diġà għaddejtilkom kopja tad-dokument li rċevejt mill-Commonwealth Parliamentary Association dwar l-osservanza tal-ġurnata tal-Commonwealth għall-fergħat kollha, Malta inkluża.

Din se tkun fl-14 ta' Marzu.

Għandkom kopja tal-korrespondenza datata 14 ta' Diċembru.

Qed niġu mistiedna biex nieħdu l-opportunità li nfakkru din il-ġurnata billi norganizzaw attività intiża biex tqajjem l-għarfien taż-żgħażagħ dwar il-Commonwealth u s-CPA.

Mal-korrespondenza rċevejna wkoll numru ta' suġġerimenti dwar x'jistgħu jkunu dawn l-attivitajiet.

Nissuġġerixxi li nilqgħu din l-istedina min-naħa tal-Commonwealth billi fl-14 ta' Marzu fl-aġenda jkun hemm inkluż diskussjoni ġenerali bla vot dwar il-Commonwealth anke fid-dawl taċ-CHOGM li nżamm Malta s-sena l-oħra, fejn ittieħdet deċiżjoni li f'Malta jitwaqqaf l-Small States Centre of Excellence.

Qed nissuġġerixxi li qabel ma nibdew ix-xogħol tal-Parlament, bejn il-5.00p.m. u s-6.00 p.m, fl-14 ta' Marzu niddiskutu din it-tema.

Ma nafx għandkomx ideat oħra dwar kif taħsbu li nistgħu niċċelebraw dan il-jum.

L-Onor.

Dan l-aħħar kellna ċ-CHOGM hawn Malta.

Huwa importanti li nkomplu nemfasizzaw ir-rabta tagħna mal-Commonwealth u l-istorja tagħha.

Hija inizjattiva tajba u pożittiva u jidhirli li din l-attività m'għandhiex tkun limitata biss għal diskussjoni bejn id-deputati.

Naħseb li huwa iktar importanti li essenzjalment ikun hemm għarfien dwar il-Commonwealth anke mal-istudenti u mal-komunità in ġenerali Maltija.

Fil-programm huma stess li jiġu kuntattati l-iskejjel taż-żona u jintbgħatu żewġ persuni żgħażagħ jagħmlu żjara tal-Parlament on Commonwealth Day imbagħad ikun hemm diskussjoni.

Naħseb li nistgħu nagħmluha iktar miftuħa u wiesa iktar milli nillimitawha bejnietna.

Nistgħu niddiskutu kemm trid fuq il-Commonwealth, imma ma naħsibx li n-nuqqas ta' għarfien huwa fost id-deputati.

MR SPEAKER: Fuq is-suġġeriment li qed jagħmel l-Onor.

Mario de Marco, meta kellna d-dibattitu bejn il-kandidati għas-segretarju ġenerali taċ-CHOGM, kellna wkoll żgħażagħ Maltin jistaqsu d-domandi u jipparteċipaw.

Dakinhar nistgħu forsi nistiednu xi żgħażagħ mill-iskejjel jipparteċipaw flimkien mal-membri parlamentari, bħalma ġieli jkollna fil-jum tad-diżabilità, fil-jum tal-Ekoskola u meta jkollna Science In The House?

EDWARD ZAMMIT LEWIS (Ministru għat-Turiżmu): Min-naħa tal-Gvern naqbel mal-Onor. de Marco fis-sens li jekk wieħed jifli l-programm, jara li l-ispirtu tiegħu mhuwiex limitat għal kwestjoni ta' siegħa dibattitu imma huwa xi ħaġa usa, li jmur lil hinn minna d-deputati u mill-attività tagħna bħala deputati fil-Kamra tad-deputati.

Naqbel mas-suġġeriment.

Irridu naraw jekk allura l-ħin ta' siegħa huwiex biżżejjed biex din l-attività wiesa loġistikament tkun tista' ssir f'siegħa biss.

MR SPEAKER: Dejjem fl-14 ta' Marzu.

Fil-kas nibdew qabel il-5.00 p.m. Nibdew fl-4.00 p.m. u naraw li nlestu sas-6.00 p.m.

MARIO DE MARCO: Jistgħu jiġu żgħażagħ li jkunu mdawra mal-bini mill-istaff tal-Iskrivan tal-Kamra, imbagħad id-diskussjoni tkun ta' siegħa.

Jistgħu anke jiltaqgħu mal-whips u nuruhom xi jsir hawnhekk.

Dan għax għandu jsir mhux biss għarfien tal-Parlament tagħna, però l-importanza tal-Commonwealth anke għall-pajjiżna u l-importanza ta' Malta għall-Commonwealth.

Naħseb li għandu jkun hemm konverġenza tal-istaff tal-Parlament flimkien mad-deputati ma' dawn iż-żgħażagħ.

EDWARD ZAMMIT LEWIS: Forsi jistgħu anke jiltaqgħu ma' xi nies li kienu protagonisti fl-aħħar CHOGM li nżamm hawn Malta u anke jkun hemm diskussjoni magħhom u jkun hemm xi wirjiet awdjoviżivi.

EDWARD ZAMMIT LEWIS: Kif qed jgħid l-Onor. kollega tinżamm, imma din il-ġurnata ma tkunx limitata biss għal dan id-dibattitu.

MARIO DE MARCO: Għandna wkoll deputati dejjem isiefru fuq żjarat tal-Commonwealth.

Naħseb li huwa importanti li dawn ikunu preżenti, mhux biss tant għad-diskussjoni, imma anke biex jitkellmu ma' min ikun mistieden dwar l-esperjenza tagħhom f'dawn il-laqgħat, dwar x'isir f'dawn iż-żjarat, u għaliex huma importanti.

Jista' jkun utli wkoll li r-rapporteurs fil-varji laqgħat li saru waqt iċ-CHOGM – u smajt li kien suċess il-business forum – jagħtu l-espejenza tagħhom dwar dawn l-affarijiet.

Kważi kważi wieħed jista' wkoll jiltaqa' wkoll ma' nies mill-Kamra Kummerċ dwar din il-ħaġa u ma nillimitawhiex biss għaż-żgħażagħ, imma anke għall-imprendituri.

Inti għandek il-Young Chamber.

Huwa importanti li nagħmlu kuntatt magħhom biex anke dawn ikunu fost il-mistiedna.

EDWARD ZAMMIT LEWIS: Naqbel.

Fiċ-CHOGM kellna wkoll il-Women's Forum li kien l-ewwel darba li nżamm.

Għandek ukoll l-Onor.

Tonio Fenech li għandu kariga tal-Commonwealth.

Għandek is-Sinjura Phyllis Muscat li loġistikament ħadet ħsieb is-Summit.

Dawn in-nies kollha jistgħu jiġu kuntattjati biex jaqsmu l-esperjenza tagħhom.

MR SPEAKER: Naħdmu hekk?

Nimxu fuq din l-attività li semmejna.

Nifformulaw programm, nikkomunikaw maż-żewġ naħat tal-Kamra, u nimxu minn hemmhekk.

GODFREY FARRUGIA: Se ntellgħu xi wirja awdjoviżiva?

MR SPEAKER: Ma naħsibx li se jkollna ċans.

Issir seduta fil-Parlament u dak li ssuġġerew l-Onor. de Marco u l-Ministru Zammit Lewis.

SEGRETARJAT TAL-CAPAC

MR SPEAKER: La qed nitkellmu fuq il-Commonwealth, tajjeb li ninfurmakom li lbieraħ ġie ffirmat il-CAPAC Co-ordinating Unit bejn il-Parlament Malti u l-assoċjazzjoni tal-kumitati dwar il-kontijiet pubbliċi tal-Commonwealth, presedut mill-Onor.

Il-ftehim jipprovdi li l-Parlament Malti joffri l-istruttura ta' segretarjat għal din l-assoċjazzjoni ġdida u li l-kumitat eżekuttiv tagħha, li huwa presedut mill-Onor.

Tonio Fenech, ovvjament jikkordina ma' dan is-segretarjat.

Il-ftehim huwa għal tliet snin, liema terminu jista' jiġġedded.

Dak kien ftehim li aħna lħaqna wkoll ma' Londra.

JUM DINJI DWAR L-GĦARFIEN DWAR L-AWTIŻMU 2016

MR SPEAKER: Tajjeb li ngħid ukoll li l-Parlament Malti għal din is-sena ntagħżel li jkun il-bini għall-jum dinji dwar l-għarfien tal-awtiżmu.

L-aħħar bini li ntagħżel kien l-Empire State Building ta' New York u ntagħżlu wkoll Trafalgar Square f'Londra u l-piramidi fl-Eġittu.

Din se tkun xi ħaġa fuq tlett ijiem.

Meta imbagħad fl-1 ta' April ikollna l-ġurnata tal-jum dinji ta' l-awtiżmu, il-Parlament ikun mixgħul bil-blu, li huwa dawl apposta dwar l-għarfien għal din il-kundizzjoni.

Se tkun okkażjoni bi programm mal-fondazzjoni dwar l-assoċjazzjoni tal-ġenituri u tfal bl-awtiżmu li se jkunu preżenti.

Se jkun hemm id-diskorsi tiegħi u tal-assoċjazzjoni.

Nistieden ukoll il-whips min-naħa tal-Kamra.

GODFREY FARRUGIA: 'Il quddiem kont se nissuġġerixxi meta se jagħlaq u jerġa' jiftaħ il-Parlament wara l-Easter recess.

Il-ftuħ tal-Easter recess se jkun waqt dik il-ġimgħa.

Nissuġġerixxi li nibdew b'liġi li għandha x'taqsam mal-awtiżmu.

MR SPEAKER: Eċċellenti!

GODFREY FARRUGIA: Niftħu l-Parlament biha.

MR SPEAKER: Ovvjament se jkun hemm din l-assoċjazzjoni flimkien mal-fondazzjoni.

Isir diskors miċ-Chairperson ta' dik il-fondazzjoni u minni.

Fil-Parlament se nagħtu l-premises fuq il-bejt biex issir attività ta' fund raising.

Aħna ma noħorġu xejn, sempliċement jintuża l-istess Parlament.

Jien privileġġjat li ġie magħżul dan il-Parlament din is-sena ovvjament wara l-piramidi tal-Eġittu, Trafalgar Square u l-Empire State Building.

Hija xi ħaġa li tagħtina sodisfazzjon.

PROĠETT MILL-ORKESTRA FILARMONIKA TA' MALTA

MR SPEAKER: Hemm ukoll proġett mal-Orkestra Filarmonika ta' Malta.

Xtaqt ninforma lill-Kumitat li hemm inizjattiva li ttieħdet mill-uffiċju tiegħi biex tiġi esplorata attività fil-Parlament flimkien mal-Orkestra Nazzjonali.

Kellna laqgħat magħhom.

Apparentament saret talba minnhom biex din il-performance tkun tifforma parti minn programm edukattiv li bis-saħħa tiegħu l-istess Parlament ikun qed jirrikonoxxi s-siwi u l-benefiċċji tal-iżvilupp ta' edukazzjoni mużikali.

Kif qed taraw fil-korrespondenza, dan il-programm se jkun kompost fi tliet sessjonijiet u workshops, fejn l-aħħar waħda huwa maħsub li tinkludi l-parteċipazzjoni tal-membri parlamentari.

X'se jiġri?

Iqum deputat fil-Kamra, jagħmel xi ħaġa b'idejh, u jiġi qisu qed juża l-mużika.

It's a wonderful excercise u hija xi ħaġa li qaluli kif taħdem u jkun hemm l-istudenti.

Din tkun fl-24 ta' Frar bejn il-5.00 p.m. u l-5.30 p.m. qabel ma nibdew is-seduta.

Huwa importanti li jkun hemm numru ta' deputati preżenti.

B'hekk nibagħtu messaġġ kemm lis-soċjetà li tħobb il-mużika hawn Malta u anke s-soċjetà nfisha li l-parlamentari wkoll jirrikonoxxu u jagħrfu l-importanza tal-orkestra u l-mużika, li tista' wkoll tkun kontribut għad-demokrazija fil-pajjiż, li tista' tgħin biex tibgħat messaġġ.

Hija xi ħaġa interessanti.

Se nkun hemm xi strumenti fil-Kamra, jidħlu għal nofs siegħa.

DEBORAH SCHEMBRI (Segretarju Parlamentari għall-Ippjanar u Simplifikazzjoni Amministrattiva): Sur President, int se tkun il-maestro fil-Kamra?

MR SPEAKER: Tkellimt magħhom u jixtiequ l-kontribut tagħkom.

Ma niddejjaqx li nkun parti.

L-esperti b'esperjenza ta' barra minn Malta li ġew qaluli li bejn it-3.00 p.m u l-4.30 p.m. isiru l-provi mal-parlamentari u jgħidulhom x'għandu jsir.

Bejn il-5.00 p.m. u l-5.30 p.m. ikun hemm is-sessjoni mal-membri, fejn kulħadd ikollu xi ħaġa x'jagħmel.

Pereżempju f'mument minnhom tqum u jgħidlek x'għandek tagħmel.

Tkun xi ħaġa li qed tibgħat messaġġ kemm lil dawk involuti fil-mużika u kemm lil dawk li qed jaraw it-televiżjoni.

(Interruzzjonijiet) Ma bdejtx bik biex nagħti eżempju.

Se tkun maqsuma fuq tlett ijiem.

Se ssir bejn il-22 u l-24 ta' Frar u intom bħala parlamentari tidħlu fl-24 ta' Frar.

MARIO DE MARCO: Iktar milli tkun limitata għad-deputati, ma nara xejn ħażin li billi din mhux se tkun parti minn sessjoni anke nistiednu tfal minn ċertu skejjel.

MR SPEAKER: Se jkun hemm l-istaff tal-Parlament ukoll.

Mill-iskejjel se jkun hemm imma huwa importanti li din il-parti tkun marbuta mal-Parlament.

MARIO DE MARCO: Jekk deputat irid jiġi, bil-qalb kollha, però naħseb li iktar jagħmel sens li nistiednu tfal minn istituti jew nies oħrajn li jistgħu jiġu u jkunu parteċipi.

Fair enough li ssir fis-sala tad-deputati, però naħseb li hekk verament qed nagħtu messaġġ tal-mużika x'tista' tfisser.

MR SPEAKER: Dak li qed tgħid inti se jkun kollu hemm.

Se jkun hemm kemm studenti kif ukoll parlamentari.

Mhux qed nippretendi d-69 deputat, imma jekk ikun hemm a good handful ta' għaxra jew 12-il parlamentari tkun xi ħaġa sabiħa.

Jekk ma jkunx hemm, nibagħtu messaġġ li l-parlamentari ma jridux jipparteċipaw.

Dan l-esperiment sar f'xi pajjiż ieħor u rnexxa u issa jixtiequ jagħmluh Malta.

Mhux Maltin biss, imma l-esperti li ħarġu b'dan il-programm.

Il-parti tal-parlamentari se tkun biss nofs siegħa fil-preżenza ta' oħrajn, bejn il-5.00 p.m. u 5.30 p.m. fl-24 ta' Frar.

Li qed jgħid l-Onor. de Marco kollha se tkun inkluż.

Se jkun hemm l-istudenti ta' Johann Strauss u studenti oħra u anke staff mill-Parlament.

JUM Il-KARNIVAL

MR SPEAKER: Qed ngħaddilkom il-programm tal-Karnival.

Niġbidilkom l-attenzjoni li nhar fit-8 u 9 ta' Frar aħna ġejna infurmati li żgur fit-8 ta' Frar il-karrijiet se jkunu qed jitilqu minn Triq Ġilormu Cassar u fl-aħħar se jgħaddu minn quddiem il-Parlament, u żgur waqt il-ħin li tkun għaddejja s-seduta.

Dan ifisser li se jkun hemm problema kbira ta' parkeġġ għall-membri u ċertament se jkun hemm disturb waqt il-ħin tas-seduta.

Għaldaqstant nistaqsi jekk tarawx li huwa l-kas li ma jiltaqax il-Parlament it-Tnejn 8 ta' Frar.

Mhux qed ngħid biex ma jiltaqax, imma naħseb li se jkollna problema kbira.

GODFREY FARRUGIA: Min-naħa tagħna m'hemmx dubju li naqblu li nhar it-8 ta' Frar, bħalma ġara anke fi snin oħra, ma jkunx hemm seduta fil-plenarja.

MARIO DE MARCO: Żgur li għandna nżommu l-Parlament għal nhar id-9 ta' Frar.

GODFREY FARRUGIA: Mela fuq it-Tnejn 8 ta' Frar naqblu.

MARIO DE MARCO: Qed nifhem minħabba raġunijiet ta' loġistika, aċċess, ħsejjes, eċċ.

EDWARD ZAMMIT LEWIS: Nuqqas ta' flessibilità u inkonvenjent.

MARIO DE MARCO: Jekk l-Iskrivan tal-Kamra qed jinfurmana li waqt il-ħinijiet ta' bejn is-6.00 p.m. u d-9.00 p.m. se jkun impossibbli biex aħna nesegwixxu l-funzjonijiet tagħna normali fi ħdan il-Parlament.

MR SPEAKER: Qed ngħid dan wara li kellna diskussjonijiet mal-pulizija.

Mhuwiex kapriċċ imma neċessità fiċ-ċirkostanzi, kemm loġistikament u kemm biex inti tista' tiddibatti.

XOGĦOL TAL-KAMRA

MR SPEAKER: L-Onor.

GODFREY FARRUGIA: Sur President, l-istess ammont ta' ġranet li ħadu fi snin oħra bħala btala tal-Għid qegħdin nerġgħu neħduhom din id-darba.

Din id-darba l-perijodu minn meta bdejna minn Jannar sa meta nispiċċaw qabel il-vakanza tal-Għid huwa iqsar minn tas-sena l-oħra u allura għandna programm impenjattiv.

Bħalma semmejt iktar kmieni bħala suġġeriment meta s-Sedja semmiet l-awtiżmu, tkun xi ħaġa sabiħa li meta nerġgħu niftħu l-Parlament nhar il-4 ta' April niftħuh bl-Abbozz ta' Liġi 136, li huwa Abbozz ta' Liġi dwar l-empowerment ta' persuni fuq firxa wiesa ta' awtiżmu.

Se nidħol issa għal dak li ppreparajt dwar l-iskeda parlamentari t'issa.

Aħna qegħdin ngħidu li nhar it-Tnejn m'hemmx Parlament.

Id-9 ta' Frar inkomplu bil-miżuri tal-Baġit fis-6.00 p.m u l-Erbgħa hija festa pubblika.

It-Tnejn 15 ta' Frar se nkomplu bil-miżuri tal-Baġit u l-istess it-Tlieta 16 ta' Frar.

Hawnhekk hija x-xewqa tiegħi li fis-16 ta' Frar nagħlqu t-Tieni Qari bid-diskors tal-Ministru Scicluna dwar il-miżuri tal-Baġit.

DAVID AGIUS: M'għandkomx kelliema intom?

GODFREY FARRUGIA: Ħallini nispiċċa.

DAVID AGIUS: Għax dawk it-tlet seduti neħduhom aħna biss.

GODFREY FARRUGIA: Dan ifisser li jien u l-Onor.

David Agius irridu niltaqgħu u naraw is-seduta minn meta għandha tibda, jekk għandhiex tibda iktar kmieni jew le skont in-numru ta' kelliema.

Dan qiegħed ngħidu b'mod partikolari għall-15 u 16 ta' Frar għaliex irridu niftakru li l-ġimgħa ta' qabel, it-8 u l-10 ta' Frar aħna se nitilfu żewġ seduti.

Allura qed nipproponi li nhar it-Tnejn 15 ta' Frar jew it-Tlieta 16 ta' Frar is-seduta tibda iktar kmieni mbagħad jittieħed l-aġġornament fit-8.00 p.m. Nibdewha minn kmieni wara nofsinhar pereżempju mis-2.00 p.m. jew it-3.30 p.m. Jiddependi skont il-kelliema li jkollna.

Imma t-Tnejn 15 u s-16 ta' Frar ikunu dwar il-miżuri tal-Baġit.

L-Erbgħa 17 ta' Frar nidħlu fi Stadju ta' Kumitat dwar l-istess miżuri tal-Baġit.

L-istess nagħmlu fit-22 ta' Frar, biex b'hekk nagħlqu dan l-Abbozz sat-22 ta' Frar.

Irrid infakkar lil dan il-Kumitat li din id-darba d-diskors tal-Baġit kien iktar kmieni, u allura hemm anke t-terminu ta' sitt xhur minn meta sar il-Baġit, li sar f'nofs Ottubru.

Barra minnhekk l-Easter recess ġej iktar kmieni u allura hija waħda mill-prijoritajiet li l-Abbozz ta' Liġi dwar il-Miżuri tal-Baġit neħilsu f'waqtu.

It-Tlieta 23 ta' Frar qiegħdin ngħidu li nkomplu l-Abbozz ta' Liġi dwar is-Servizz Parlamentari.

L-Erbgħa 24 ta' Frar niftħu abbozz ta' liġi tal-Oppożizzjoni li huwa l-Abbozz ta' Liġi 118, dwar emendi għall-Kodiċi Ċivili.

Inkomplu l-istess Abbozz ta' Liġi t-Tnejn 29 ta' Frar.

Nemmen li f'żewġ seduti għandna nagħlquh.

It-Tlieta l-1 ta' Marzu niftħu Abbozz ta' Liġi li diġà ngħata lill-Oppożizzjoni imma s'issa m'għandux numru għax għadu se jiġi pubblikat dwar id-donazzjoni tal-organi.

Dan huwa abbozz ta' liġi li ġie diskuss anke fil-kumitati permanenti tas-Saħħa, tal-Affarijiet Soċjali u anke tal-Familja.

Il-membri huma infurmati dwaru.

L-istess Abbozz ta' Liġi diġà ingħata lix-shadow minister.

Għaldaqstant qed nipproponi li għalkemm mhux pubblikat sal-1 ta' Marzu nibdew niftħu lilu.

Nhar il-Erbgħa 2 ta' Marzu qed nipproponi li niftħu l-Abbozz ta' Liġi li jemenda l-Att dwar l-Edukazzjoni.

Skont id-diskussjonijiet li jistgħu jkunu għaddejjin bejn id-Deputat Prim Ministru u l-Onor. de Marco fit-Tnejn 7 ta' Marzu qiegħed nipproponi li niddiskutu jew l-Ordnijiet Permanenti jew il-mozzjoni tal-proċedura.

Dwar l-Ordnijiet Permanenti nfakkarkom li t-tibdil tagħhom ilu fuq din il-Mejda kważi sentejn.

Tajna s-suġġerimenti tagħna lill-Oppożizzjoni iktar minn sena u nofs ilu.

F'Jannar li għadda kont mitlub li nippreżentahom in tabulation form.

Konna tlabna feedback ukoll dwarhom.

S'issa għad m'għandniex feedback imma se tinbeda diskussjoni bejn id-Deputat Prim Ministru u l-Onor. de Marco.

Naraw dik id-diskussjoni fejn twassalna imbagħad naraaw jekk ikollniex mozzjoni ta' proċedura jew Ordnijiet Permanenti.

It-Tlieta 8 ta' Marzu nipproponi li nagħmlu Abbozz ta' Liġi 139 li għandu x'jaqsam mal-Istitut tal-Istudju Turistiċi (ITS).

Idealment jiftaħ u jagħlaq.

L-Erbgħa 9 ta' Marzu niftħu l-Abbozz ta' Liġi dwar l-iStandards tal-Ħajja Pubblika.

Dwar dan bħalissa għaddejjin diskussjonijiet bejn id-Deputat Prim Ministru u r-rappreżentant tal-Oppożizzjoni l-Onor.

Infakkar ukoll li bħala Gvern dejjem abbinajna flimkien id-diskussjonijiet dwar l-Ordnijiet Permanenti u l-iStandards tal-Ħajja Pubblika.

Qiegħed inħalli d-9 ta' Marzu bħala ġurnata riżervata għall-voti elettroniċi.

Hemmhekk qed nara li jkollna votazzjonijiet fuq l-Abbozz dwar Miżuri tal-Baġit u l-Abbozz ta' Liġi 118 li jemenda l-Kodiċi Kriminali, abbozz ta' liġi tal-Oppożizzjoni ppreżentat mill-Onor.

DAVID AGIUS: Tista' tirrepeti tal-voti?

GODFREY FARRUGIA: Qiegħed nirriżerva l-ġurnata tad-9 ta' Marzu għall-voti elettroniċi.

Jien qiegħed nara li jkun hemm il-voti tal-Baġit dakinhar.

DAVID AGIUS: Ma jistax ikun.

GODFREY FARRUGIA: Għalfejn?

DAVID AGIUS: Għax dawk suppost jittieħdu fis-sittax ta' qabel tmur kumitat!

Qabel ma tmur kumitat trid tgħaddih mit-Tieni Qari.

MR SPEAKER: Il-voti wara t-Tieni Qari meta se jittieħdu?

GODFREY FARRUGIA: Hawnhekk se jkun hawn vot, imma qed inħalli ġurnata oħra riżervata… Għandna s-16 ta' Frar li se jkun vot, u se jkolli ġurnata oħra riżervata, li hija d-9 ta' Marzu li se tkun għall-Kodiċi Ċivili, Abbozz ta' Liġi 118.

Jien semmejt ukoll il-Baġit u xi affarijiet oħra li forsi jkunu jistgħu jingħalqu sa dak iż-żmien.

MR SPEAKER: Fis-16 Frar se jkun hemm it-Tieni Qari tal-Baġit.

DAVID AGIUS: Il-voti jittieħdu meta jingħajtu mill-Oppożizzjoni.

Jekk ikun hemm qbil bejn iż-żewġ naħat nagħmlu differed vote imma jrid isir qbil bejn iż-żewġ naħat.

GODFREY FARRUGIA: Nistgħu naqblu hawnhekk, għalhekk qed nippreżentahom jien.

DAVID AGIUS: Ma tistax tagħmel hekk!

Mela jien naf x'se jiġri rigward affarijiet oħra minn dakinjar sad-9 ta' Marzu?

Mela jien nista' nintrabat b'vot fid-9 ta' Marzu!

MR SPEAKER: Jittieħed dejjem vot.

GODFREY FARRUGIA: L-istess jiġri lili!

Aħseb u ara lili!

MR SPEAKER: Il-vot jitgħajjat, imbagħad hemmhekk isir vot.

La wieħed u lanqas l-ieħor.

X'ħin jitlesta jitgħajjat il-vot.

GODFREY FARRUGIA: Jien qed nipprova nirriżerva ġurnata għall-mistrieħ tal-moħħ min-naħa tiegħi u tal-Oppożizzjoni biex jekk ikun hemm il-bżonn, ngħidu li dik hija blokkata.

MR SPEAKER: It's not on. Nimxu skont il-proċedura.

Il-proċedura qiegħda stabilita.

(Interruzzjonijiet) It's not on. Aħna qed nippruvaw naslu.

Hux hekk?

GODFREY FARRUGIA: Ifhimni kien hemm mozzjonijiet ta' proċedura li kienu jiddettaw meta jittieħed vot imma qed nipprova nilħaq qbil fil-Kumitat Permanenti biex ikun hemm ġranet li huma fissi dwar il-vot.

MR SPEAKER: M'intix qed timponi s-16 ta' Frar, imma qed ngħidu li jkun hemm il-possibilità li dakinhar jittieħed il-vot.

Mingħajr preġudizzju.

Jekk kemm-il darba ma jkunx il-kas, allura ma jitteħidx.

Hija ħaġa stabilita li meta tispiċċa d-diskussjoni jingħata l-vot.

GODFREY FARRUGIA: Onor. Agius, qed nipprova nilħaq ftehim b'mod uffiċjali biex ikun hemm serħan tal-moħħ min-naħa tiegħek u serħan tal-moħħ min-naħa tiegħi.

B'hekk meta jkollna membri imsefrin fuq xogħol jew fuq btala jew imkella mard, inkunu nistgħu ngħidu li dik il-ġurnata fejn aħna rridu noqgħodu iktar attenti, anke meta niġu biex nagħtu l-permess tas-safar jew le.

Issa jien għandi maġġoranza, allura hija inqas problema għalija, imma xorta qed nipprova noħloq ftehim minn qabel.

Jekk inti ma taqbilx, ma jkun ġara xejn!

MR SPEAKER: Meta jkun hemm l-iStadju ta' Kumitat, jekk ikun hemm ftehim, dejjem jittieħed fid-9.00 pm il-vot.

Nagħmluha ċara: Skont l-Ordnijiet Permanenti tagħna l-vot jittieħed meta mitlub.

Issa, jekk ikun hemm qbil bejn iż-żewġ naħat għax l-affarijiet ikunu mixjin sew m'hemmx problema, kif dejjem sar, però jiena ma nistax nintrabat fil-House Business Committee mil-lum dwar x'se jiġri għada u pitgħata.

MR SPEAKER: Dan ifisser li m'hawnx ftehim.

Nitlob lill-Onor.

Farrugia jibqa' għaddej fuq l-aġenda.

GODFREY FARRUGIA: Ma kienx hemm ftehim fil-laqgħa ta' qabel li saret qabel Diċembru?

(Interruzzjonijiet)

DAVID AGIUS: Lanqas dawn l-affarijiet ma ġew quddiemi qabel ma ġejna hawn!

Qed nismagħhom illum għall-ewwel darba!

MR SPEAKER: Issa qed nisimgħuhom.

DAVID AGIUS: Allura kif nista' nagħti l-go ahead tiegħi għall-voti minn issa?

MR SPEAKER: Onor. Farrugia, mexxi bl-aġenda!

Ejja ħa nimxu!

GODFREY FARRUGIA: Għandi riżerva għal dak li qed l-Onor.

MR SPEAKER: Ma rridx dibattitu fuq riżervi!

DAVID AGIUS: Jien kont naf bihom qabel dawn id-dati?

M'għandix riżerva.

Dak li qed ngħid huwa ġust!

MR SPEAKER: Ma ġara xejn, kulħadd jibqa' kif inhuwa!

Mexxi bil-programm tiegħek!

GODFREY FARRUGIA: It-Tnejn, 14 ta' Marzu nkomplu l-Abbozz ta' Liġi li jemenda l-Kodiċi Kriminali bil-possibilita li nagħlquh.

It-Tlieta, 15 ta' Marzu nipproponi l-Abbozz ta' Liġi li għandu x'jaqsam l-Att dwar id-Donazzjoni tal-Organi, bil-possibilità li nagħlquh.

MR SPEAKER: Dak nibdewh fil-1 ta' Marzu.

GODFREY FARRUGIA: Nemmen li nistgħu nagħlquh ukoll.

L-Erbgħa 16 ta' Marzu nagħmlu l-mozzjoni dwar l-Avviżi Legali 262 u 263 tal-2015.

Dawn għadhomx mhumiex in vigore skont ftehim li konna għamilna mal-Oppożizzjoni.

Qiegħed nipproponi li dakinhar issir seduta waħda li tkun maqsuma bejn iż-żewġ naħat tal-Kamra.

Nifhem li jittieħed ukoll vot li jista' jittieħed dakinhar.

MR SPEAKER: Għandek iktar xi tgħid, Onor. Farrugia?

DAVID AGIUS: L-ewwel ħaġa, meta qed ngħidu li jingħalqu ċerti liġijiet, l-ewwel irrid nara kemm għandi kelliema, imbagħad inkun nista' nikkommetti ruħi.

Ma nistax nikkommetti ruħi u ngħid li l-għeluq isir meta qed jissuġġerixxi l-Onor.

Meta se tiġi dibattuta l-mozzjoni tal-Kap tal-Oppożizzjoni rigward il-ħatra ta' Chairman tal-Kumitat Permanenti dwar l-Ambjent?

GODFREY FARRUGIA: Se nitkellem b'mod separat fuq dik.

DAVID AGIUS: Aħna rridu diskussjoni fuqha.

GODFREY FARRUGIA: Iva, iva, se nagħtik id-diskussjoni wkoll.

DAVID AGIUS: Data għad-diskussjoni.

Se nippruvaw naqblu fuq dan ukoll.

MR SPEAKER: Mela tlaqna mid-9 ta' Frar u għandna pjan sas-16 ta' Marzu.

L-Onor.

DAVID AGIUS: Jiena ma nistax nagħti commitments fuq din l-aġenda qabel ma nkellem lill-grupp parlamentari tiegħi.

Din issa sirt naf biha!

Ma nafx min se jkun imsiefer.

Napprezza li tad-donazzjoni tal-organi tkun fl-1 ta' Marzu, imma rrid nara jekk il-kelliem ewlieni tagħna tkunx preżenti.

M'għandix first hand information biex inkun nista' ngħidlek li n-nies tiegħi se jkunu hawnhekk.

Irrid nitkellem magħhom.

Kieku din ingħatat għandi qabel, kont niġi hawnhekk b'risposta!

Jekk hemm bżonn niltaqgħu għada u nagħti risposta f'House Business Committee għada.

MR SPEAKER: Nimxu għall-ġimgħa d-dieħla u ta' wara.

Il-ġimgħa d-dieħla fuq il-miżuri tal-Baġit.

Tajjeb?

DAVID AGIUS: M'għandix diffikultà.

MR SPEAKER: Tajjeb.

X'għandna l-ġimgħa ta' wara?

GODFREY FARRUGIA: Miżuri tal-Baġit ukoll.

Is-seduta tista' titwal ukoll.

MR SPEAKER: Hawn qbil li jistgħu jitwalu s-seduti fuq tal-miżuri tal-Baġit?

GODFREY FARRUGIA: Skont in-numru ta' kelliema.

MR SPEAKER: Jekk l-Oppożizzjoni se jkollha iktar, ovvjament se jitwalu s-seduti.

DAVID AGIUS: Sal-lum fadalli żgur xi għaxar kelliema oħra.

MR SPEAKER: Se nirreġistra qbil fuq din.

DAVID AGIUS: Imma jiena ma nistax nikkommetti ruħi minn issa.

MR SPEAKER: Il-qbil se jkun li jekk ikun hemm bżonn, niftehmu li jitwalu s-seduti.

MARIO DE MARCO: U jekk ikun hemm bżonn, jiżdiedu s-seduti.

GODFREY FARRUGIA: Jiena nippreferi li minflok tibda fis-6.00 p.m. s-seduta tibda iktar kmieni wara nofsinhar, tibqa' sejra u tispiċċa bl-aġġornament b'kollox sat-8.30 p.m. Dawn huma miżuri tal-Baġit, biex kulħadd jesprimi fehemtu dwarhom.

Huwa parti mill-proċess.

Qed intawwal is-seduti għax se nitilfu żewġ seduti.

MR SPEAKER: Hawn qbil li jitwalu s-seduti?

L-Onor.

MARIO DE MARCO: Qed nipprova nifhem x'inhija l-problema li nżidu s-seduti jekk jirriżulta li għandna bżonn iktar seduti milli ppjanati.

MR SPEAKER: Ifisser li m'intkomx taqblu li jitwalu s-seduti.

MARIO DE MARCO: Qabel ma ngħidu naqblux jew le, irridu nifhmu x'inhija l-problema li nżiduhom.

MR SPEAKER: Diġà spjega l-Onor.

MARIO DE MARCO: Imma ma qalx x'inhi l-problema li nżidu s-seduti.

GODFREY FARRUGIA: Il-problemi li nżidu s-seduti għedthom fil-bidu nett u huma tnejn.

L-ewwel nett, dan it-terminu ta' skeda parlamentari huwa qasir ferm meta pparagunat mal-oħrajn, allura x-xogħol tal-Kamra rridu iktar nagħmluh b'mod kompatt.

It-tieni nett, il-Baġit tħabbar ferm iktar kmieni mis-soltu, hemm iż-żmien kif inhu stipulat bil-proċedura, u s-sitt xhur malajr jaħarbu.

Fl-aħħar nett, jekk Alla jrid, il-ġimgħa d-dieħla għandna żewġ seduti neqsin u għaldaqstant qed inpattu għalihom il-ġimgħa ta' wara.

MR SPEAKER: Jiġifieri m'hemmx possibbiltà li nżidu s-seduti.

GODFREY FARRUGIA: Jien qed ngħid biex intawwal is-seduti.

MR SPEAKER: Kollox sew, imma ħu paċenzja rrispondi d-domanda.

Jiġifieri ntawwlu mhux inżidu s-seduti.

Kollox sew, mela dik hija sollevata min-naħa tal-Gvern.

MARIO DE MARCO: Ma tistax iżżid is-seduti wara s-16 ta' Frar jew wara t-22 ta' Frar.

Dan li qed nistaqsuk.

Jiġifieri inti għandek timeframe li bilfors trid tagħlaq il-vot tal-Baġit fih.

GODFREY FARRUGIA: Jien għandi timeframe li bilfors irrid nagħlaq il-vot tal-Baġit sat-22 ta' Frar.

MR SPEAKER: Aħna qed ngħidu li t-Tieni Qari trid tagħlqu sas-16 ta' Frar, imbagħad għandek il-kumitati u l-kumitati trid tagħlaqhom sad-29 ta' Frar.

GODFREY FARRUGIA: Iva, u għedna li se nagħlquh sat-22 ta' Frar.

MARIO DE MARCO: Ma nafux kemm hemm emendi proposti, imma apprezza li diffiċli biex naqbdu ngħidulkom qed naqblu li ntawlu s-seduta.

Jiena sal-lum għadni ma nafx jekk hux se jiġri bħas-sena li għaddiet fejn kien hemm mijiet ta' emendi għal-liġi proposta għall-implimentazzjoni tal-estimi.

It's a bit unfair li taqbdu tgħidulna jekk taċċettawx dawn id-dati jew le.

Trid tapprezza li kulħadd għandu l-committments u l-bżonnijiet tiegħu.

Jekk m'aħniex nirrealizzaw dan u nkunu konxji tal-fatt li sfortunatament aħna għandna sistema....(Interruzzjonijiet).

Nerġa' ngħid, huwa faċli tgħid ntawwlu s-seduta, però forsi l-iktar ħaġa faċli hija li nżidu s-seduti.

Farrugia diġà spjegalek dwar aktar seduti.

MARIO DE MARCO: Bir-rispett kollu, ma spjegalix jekk għandux deadline impost, minn xiex u minn fejn, tat-22 ta' Frar.

GODFREY FARRUGIA: Id-deadline imposta tat-22 ta' Frar huwa minħabba xogħol tal-Ministru Scicluna li jirrigwarda l-Presidenza u xogħol ieħor fi Brussels.

Wara dik il-ġurnata se jkun diffiċli ħafna biex ikolli l-Ministru Scicluna preżenti fil-Kamra.

MR SPEAKER: Ħalli nerġa' nistaqsi domanda: Hawn qbil jew le li jekk ikun hemm bżonn, intawwlu s-seduti?

GODFREY FARRUGIA: Jien qatt ma semmejt filgħodu, dejjem semmejt wara nofsinhar.

(Interruzzjonijiet) Le, le, tajt il-ħin, semmejt il-ħin, is-2.00 p.m. l-iktar skont in-numru ta' kelliema għall-miżuri tal-Baġit.

MR SPEAKER: Jekk m'aħniex niftehmu issa, forsi jkun hemm abbokkament wara l-laqgħa u tinformawni accordingly għaliex diġà saru s-6.00 p.m.

EDWARD ZAMMIT LEWIS: Il-punto di partenza hu li taraw kemm hemm speakers għax dak se jiddetermina l-ħin.

Issa qbadna fuq xi ħaġa oħra, l-Erbgħa 17 u t-Tnejn 22 ta' Frar, qegħdin nitkellmu fuq l-istadju tal-kumitat tal-miżuri tal-Baġit.

Jiena pproponejt dawk iż-żewġ dati, jista' ikun hemm dati oħrajn, imma naf li wara jien se jkolli diffikultà biex ikolli lill-Ministru Scicluna preżenti.

EDWARD ZAMMIT LEWIS: The best way to proceed hu li jkun hemm abbokkament informali bejn iż-żewġ whips, taraw l-ammont ta' nies li se jitkellmu u minn hemmhekk jiġi determinat il-ħin.

GODFREY FARRUGIA: Hawnhekk l-Onor. de Marco qed jitkellem fuq il-punti tekniċi tal-17 u t-22 ta' Frar u għandu raġun.

MR SPEAKER: Ara taqblux miegħi.

At this stage ma jsir l-ebda qbil ħalli jkun hemm daqsxejn abbokkament.

DAVID AGIUS: Aħna m'għandniex diffikultà li naqblu li nhar it-Tlieta – ħalli jkollna l-ġimgħa d-dieħla clear - għandna l-miżuri tal-Baġit u t-Tnejn ta' wara għandna l-miżuri tal-Baġit ukoll.

Rigward x'ħin nibdew u x'ħin se nispiċċaw niltaqgħu ftit u naraw kemm għandna kelliema fil-grupp parlamentari.

Imbagħad jekk il-Ministru Scicluna jkellem lill-Onor.

Mario de Marco dwar kemm għandna emendi nkunu nistgħu nieħdu idea ta' fejn qegħdin.

MR SPEAKER: Tajjeb hekk, prosit.

Tajjeb ħafna.

MARIO DE MARCO: Din l-ewwel darba li se nkun informat.

Qed nassumi li nhar it-Tlieta se jibdew jinformawni x'emendi hemm, però jekk hemmx ftit jew hemmx ħafna iktar qiegħed f'pożizzjoni inti li tgħidli milli ngħidlek jiena.

MR SPEAKER: Kif qed jissuġġerixxi l-Onor.

Agius, naħseb rightly so nistgħu nimxu bil-ġimgħa d-dieħla u l-ġimgħa ta' wara, sadanittant ikun hemm l-abbokkament u nkomplu mexjin minn hemm.

EDWARD ZAMMIT LEWIS: Jekk għandna niffissaw minn issa data ta' dan il-kumitat, ikun aħjar.

DAVID AGIUS: Qabel ma nagħlqu nixtieq nisma' x'inhi l-pożizzjoni rigward iċ-chairperson tal-Kumitat Permanenti dwar l-Ambjent u l-Ippjanar.

Ħu paċenzja għax diġà saru s-6.05 p.m..

Suppost diġà ftaħt is-seduta jien.

DAVID AGIUS: Il-mozzjoni tal-Kap tal-Oppożizzjoni, Mozzjoni nru.

GODFREY FARRUGIA: Mozzjoni nru 305 ilna ħafna li ppreżentajniha u waqfet hemmhekk, imbagħad fid-19 ta' Novembru 2015 kien hemm il-Mozzjoni Nru 285 preżentata mill-Oppożizzjoni.

L-idea tagħna hija iva, nistgħu niddiskutuha.

GODFREY FARRUGIA: Apparti d-data se ngħid il-mod u l-manjiera kif niddiskutu din il-mozzjoni.

Jiena jidhirli li għandna niddiskutu l-mozzjoni tal-Gvern li diġà tressqet fil-Kamra imma ma resqitx bi ftehim, nagħtu ħin diviż li huwa ugwali bejn iż-żewġ naħat u dan ikun ta' siegħa.

MR SPEAKER: L-Onor.

DAVID AGIUS: Imma meta qegħdin ngħidu?

GODFREY FARRUGIA: Dik il-ġurnata.

Din hija l-proposta li qed nagħtik jiena.

DAVID AGIUS: Li ma tiġix diskussa l-mozzjoni tal-Kap tal-Oppożizzjoni u tiġi diskussa biss il-mozzjoni tal-Gvern?

GODFREY FARRUGIA: Niddiskutu l-ewwel tal-Gvern fejn qed tagħmel il-ħatra ta' chairperson.

DAVID AGIUS: Jekk għandek mozzjoni ta' ħatra ta' chairperson li daħlet qabel, trid tiddiskutihom għallinqas it-tnejn.

Suppost lanqas tista' teknikament tagħmel mozzjoni fuq l-istess suġġett, imma ħalliha dik għall-mument.

GODFREY FARRUGIA: Ma naqbilx miegħek, għandi r-riżervi.

MR SPEAKER: Ejja ma nidħlux fuq kwestjonijiet tal-mozzjoni.

MR SPEAKER: F'dik is-seduta jiġi diskuss kemm il-mozzjoni tal-Gvern...

GODFREY FARRUGIA: Le, il-mozzjoni tagħna biss.

Għall-inqas għandek id-data?

GODFREY FARRUGIA: Nistgħu niffissaw data.

MR SPEAKER: Ejja niffissaw id-data ħalli għallinqas ikollna data.

GODFREY FARRUGIA: Qiegħed jaqbel mal-preżentazzjoni kif qiegħed nipproponi jiena li jkollna diskussjoni ta' siegħa bil-ħin li jkun maqsum indaqs bejn iż-żewġ naħat?

MR SPEAKER: Jiġifieri siegħa kull wieħed?

GODFREY FARRUGIA: Le, siegħa kollox.

MR SPEAKER: Mela seduta ta' siegħa.

GODFREY FARRUGIA: Biex tagħmel chairperson qegħdin nitkellmu.

DAVID AGIUS: Dwar iċ-chairperson tal-Kumitat Permanenti dwar l-Ambjent u l-Ippjanar qed nagħmlu proposta konkreta min-naħa tal-Oppożizzjoni.

MR SPEAKER: Jiena niddejjaq niftaħ il-Parlament tard u bħalissa l-ħin huwa s-6.05 p.m. Nistgħu fuq din titkellmu ftit u you come back to the Chair?

GODFREY FARRUGIA: Jiena xtaqt nilħaq deċiżjoni fuq din la ftaħniha.

MARIO DE MARCO: Taħseb jagħmel sens li jkollok seduta mhux sħiħa biex tiġi diskussa mozzjoni fuq l-iktar kumitat importanti li għandna?

GODFREY FARRUGIA: Jekk iridu jżidu l-ħin biex b'hekk nagħtuhom il-ħin għad-dispożizzjoni tagħhom biex juru fehemthom iva, imma ma jidhirlix li għandna nużaw il-ħin ta' seduta sħiħa fuq din il-mozzjoni.

Jiena rrestrinġejtha għal siegħa.

Jekk tridu, nistgħu nżiduha ftit ieħor imma naħseb kulħadd jista' joħloq il-punt dwar il-ħatra ta' chairperson wieħed minflok l-ieħor fil-ħin stipulat, jiġifieri m'għandniex għalfejn nieħdu seduta sħiħa.

Kien hemm mozzjonijiet li ġew diskussi f'qasir żmien, din mhux l-ewwel waħda.

MARIO DE MARCO: Fuq importanza inqas minn din.

DAVID AGIUS: Għall-inqas ipproponi data, issa niġi lura bil-ħin wara li nitkellmu fil-Grupp Parlamentari.

GODFREY FARRUGIA: Niddeċiedu fuq il-ħin.

Mela m'hawnx qbil, Sur President.

MR SPEAKER: Kollox sew, fuq din il-mozzjoni m'hemmx qbil.

DAVID AGIUS: Sur President, jekk m'hemmx qbil jiġifieri ma titressaq l-ebda mozzjoni f'din il-Kamra.

Jekk mhux se jagħmel hekk, imbagħad nieħdu l-passi tagħna aħna wkoll.

Aħna għandna l-Ħamis u nistgħu nużaw il-Ħamis.

Onor. Agius, il-kumment tiegħek ġie reġistrat.

Issa nistgħu naqblu fuq data għall-House Business Committee?

M'hawnx qbil f'dan il-Kumitat dwar dak li qed jgħid l-Onor.

Il-prerogattiva hija dejjem tal-Gvern, imma m'hawnx qbil.

Ejja niddeċiedu fuq data tal-House Business Committee.

EDWARD ZAMMIT LEWIS: Kun ċert li l-Onor. de Marco ikollu l-emendi biex nirregolaw ruħna wara, biex meta niġu jkollna l-informazzjoni f'idejna.

MR SPEAKER: Jiena se nissuġġerixxi d-data tat-22 ta' Frar.

(Interruzzjonijiet) Kif 'il bogħod?

Dan ix-xahar qed nitkellmu, mhux f'Marzu.

(Interruzzjonijiet) Kollox sew, 'il bogħod.

Ejja niffissaw data iktar fil-viċin.

Nagħmluha fil-15 ta' Frar?

Tajjeb?

Kollox sew, qbilna.

Jekk niltaqgħu fil-5.00 p.m. tajjeb għalikom?

GODFREY FARRUGIA: It-Tnejn 15 ta' Frar jista' jkollna l-miżuri tal-Baġit fejn is-sessjoni tkun itwal, allura jekk niftehmu fuq in-numru ta' kelliema, nistgħu niftehmu ħin bejnietna jien u l-Onor.

Agius fi x'ħin tibda s-seduta?

GODFREY FARRUGIA: Grazzi.

Fis-6.08 p.m. il-Kumitat aġġorna għal nhar it-Tnejn, 15 ta' Frar 2016.


KUMITAT PERMANENTI DWAR IXXOGĦOL TALKAMRA

LAQGĦA NRU 33

LErbgħa, 3 ta' Frar 2016

IlKumitat Permanenti dwar ixXogħol talKamra ltaqa' filKamra talKumitati 3 filbinja talParlament, ilBelt Valletta, fil5.11 p.m.

Anġlu Farrugia, ippresieda.

PREŻENTI

IlMinistru għatTuriżmu lOnor.

Edward Zammit Lewis, isSegretarju Parlamentari għallIppjanar u sSimplifikazzjoni Amministrattiva, lOnor.

Fuq talba talOnor.

David Agius il-Kumitat qabel li f'paġna 2 tal-Minuti tal-aħħar laqgħa tal-Kumitat, fittieni paragrafu millaħħar, l-aħħar sentenza li kienet tgħid 'Ma kienx hemm oġġezzjoni għal din ilproposta.' kellha titħassar.

IlMinuti tallaqgħa numru 32 tal1 ta' Diċembru 2015, kif emendati, kienu kkonfermati.

XOGĦOL TALKAMRA

Godfrey Farrugia, informa lill-Kumitat li lParlament ser jieqaf għallferjat talGħid nhar lErbgħa, 16 ta' Marzu u għandu jerġa' jiltaqa' nhar itTnejn, 4 ta' April 2016.

LIspeaker irrimarka li nhar itTnejn, 8 ta' Frar 2016 kien ser ikun hemm problemi ta' aċċess u disturb għallParlament minħabba lattivitajiet talKarnival li kienu ser ikunu qed jinżammu ġewwa lBelt u għalhekk ilKumitat qabel illi ma għandhiex tinżamm seduta parlamentari dakinhar.

Godfrey Farrugia informa lillKumitat li salwaqfa talGħid il-Gvern kien beħsiebu jressaq ilprogramm taxxogħol li ġej:

Nhar itTlieta, 9 ta' Frar 2016 tkompli ddiskussjoni fi stadju ta' Tieni Qari talAbbozz ta' Liġi li jimplimenta Miżuri talEstimi (Abbozz 120).

Nhar itTnejn u t-Tlieta, 15 u 16 ta' Frar 2016 tkompli ddiskussjoni fi stadju tat-Tieni Qari tal-Abbozz 120 bis-seduti jkunu bejn 2.00pm u t-8.30pm u dan sabiex dan l-istadju jingħalaq nhar it-Tlieta.

Nhar lErbgħa u t-Tnejn, 17 u 22 ta' Frar 2016 tiftaħ u tagħlaq iddiskussjoni fi stadju ta' Kumitat talAbbozz 120.

Nhar itTlieta, 23 ta' Frar 2016 tkompli ddiskussjoni fi stadju ta' Tieni Qari dwar lAbbozz ta' Liġi dwar isServizz Parlamentari (Abbozz 137).

Nhar lErbgħa, 24 ta' Frar 2016 tibda ddiskussjoni fi stadju ta' Tieni Qari dwar lAbbozz ta' Liġi li jemenda lKodiċi Ċivili (Abbozz 118).

Nhar itTnejn, 29 ta' Frar 2016 tkompli, u possibilment tagħlaq iddiskussjoni fi stadju ta' Tieni Qari dwar lAbbozz 118.

Nhar itTlieta, 1 ta' Marzu 2016 tibda ddiskussjoni fi stadju ta' Tieni Qari dwar lAbbozz dwar idDonazzjoni ta' Organi, Tessuti u Ċelloli Umani, liema Abbozz kien għadu jrid jiġi ppubblikat.

Farrugia rrimarka illi dan lAbbozz jibni fuq ixxogħol li kien sar filkumitati parlamentari u li lOppożizzjoni diġà tqassmilha t-test talAbbozz.

Nhar lErbgħa, 2 ta' Marzu 2016 tibda ddiskussjoni fi stadju ta' Tieni Qari talAbbozz ta' Liġi biex jemenda lAtt dwar lEdukazzjoni (Abbozz 140).

Nhar itTnejn, 7 ta' Marzu 2016 issir diskussjoni jew dwar emendi għallOrdnijiet Permanenti talKamra tadDeputati jew inkella dwar Mozzjoni ta' Proċedura.

Dan kellu jiddependi middiskussjonijiet li kienu għaddejja bejn idDeputat Prim Ministru, lOnor.

Louis Grech, u lOnor.

Mario de Marco dwar l-emendi proposti mill-Gvern għall-Ordnijiet Permanenti.

Nhar itTlieta, 8 ta' Marzu 2016 għandha tibda, u possibilment tagħlaq, iddiskussjoni fi stadju ta' Tieni Qari talAbbozz ta' Liġi dwar lIstitut għal Studji Turistiċi (Abbozz 139).

Nhar lErbgħa, 9 ta' Marzu 2016 għandha tibda ddiskussjoni fi stadju ta' Tieni Qari talAbbozz ta' Liġi dwar Standards filĦajja Pubblika (Abbozz 63).

Dakinhar għandhom jittieħdu voti relatati malAbbozz ta' Liġi li jimplimenta Miżuri talEstimi (Abbozz 120) u malAbbozz ta' Liġi li jemenda lKodiċi Ċivili (Abbozz 118).

Nhar itTnejn, 14 ta' Marzu 2016 għandha tkompli, u possibiliment tingħalaq, iddiskussjoni fi stadju ta' Tieni Qari talAbbozz ta' Liġi li jemenda lKodiċi Kriminali (Abbozz 113).

Nhar itTlieta, 15 ta' Marzu 2016 għandha tkompli, u possibilment tingħalaq, iddiskussjoni fi stadju ta' Tieni Qari talAbbozz dwar idDonazzjoni ta' Organi, Tessuti u Ċelloli Umani.

Nhar lErbgħa, 16 ta' Marzu 2016 għandha ssir iddiskussjoni dwar ilMozzjoni biex jiġu revokati lAvviż Legali 262 u 263 tal2015 imressqa millOnor.

Marthese Portelli u millOnor.

Ryan Callus, bilħin tasseduta jinqasam indaqs bejn iżżewġ naħat, bilvot dwar din ilmozzjoni jittieħed dakinhar stess.

L-Onor.

David Agius informa lill-Kumitat li filwaqt li kien hemm qbil dwar li fis-seduti tad-9 u l-15 ta' Frar tkompli ddiskussjoni fi stadju ta' Tieni Qari talAbbozz ta' Liġi li jimplimenta Miżuri talEstimi (Abbozz 120), ma setax jikkommetti ruħu dwar il-bqija tal-programm qabel ma jikkonsulta malgrupp parlamentari.

Dwar it-teħid tal-voti fid-9 ta' Marzu 2016, lOnor.

David Agius irrimarka li ma hemm lebda arranġament dwar deferred voting u sakemm ma jintlaħaqx qbil mod ieħor bejn iż-żewġ naħat ilvoti għandhom jittieħdu meta mitluba skont kif jipprovdu lOrdnijiet Permanenti.

Wara diskussjoni lKumitat qabel li ż-żewġ naħat kellhom jikkomunikaw flimkien kemm dwar in-numru ta' kelliema kif ukoll dwar l-emendi li hemm proposti għall-Abbozz 120 u dan sabiex jintlaħaq qbil dwar il-ħin li għandu jiġi allokat għad-diskussjoni dwar dan l-Abbozz.

Dwar il-Mozzjoni 305 imressqa mill-Gvern u l-Mozzjoni 285 tal-Oppożizzjoni dwar ilħatra talPresident talKumitat dwar lAmbjent u lIppjanar, lOnor.

Godfrey Farrugia ppropona li lMozzjoni 305 tiġi allokata diskussjoni ta' siegħa, maqsuma ndaqs bejn ilGvern u lOppożizzjoni.

Fuq talba talOppożizzjoni għall-allokazzjoni ta' aktar ħin, l-Onor.

Farrugia informa lill-Kumitat li n-naħa tal-Gvern kienet lesta li talloka iktar ħin imma mhux seduta sħiħa.

L-Oppożizzjoni rreġistrat nuqqas ta' qbil mal-proposta tal-Gvern.

AFFARIJIET OĦRA

LIspeaker informa lillKumitat li nhar il5 ta' Ottubru 2015 lOmbudsman ippreżenta kopja talOmbudsplan għassena 2016, li tqiegħed fuq ilMejda talKamra flistess ġurnata.

Huwa fakkar lill-Membri li dan iddokument irid jiġi diskuss minn dan ilKumitat qabel ma jista' jkun approvat millKamra.

L-Onor.

Farrugia informa lill-Kumitat illi kien ser jikkomunika data lillIspeaker fi stadju ulterjuri.

Ċelebrazzjoni ta' Jum ilCommonwealth

LIspeaker għadda lillKumitat kopja ta' korrispondenza li kien rċieva millAġent Segretarju Ġenerali talCommonwealth Parliamentary Association dwar iċċelebrazzjoni ta' Jum ilCommonwealth, li din issena ser issir fl14 ta' Marzu bittema 'An Inclusive Commonwealth'.

B'din il-korrispondenza lParlament Malti ġie mistieden ifakkar din ilġurnata billi jorganizza attivitjiet intiżi li jqajmu għarfien dwar ilCommonwealth u sCPA.

Wara diskussjoni kien hemm qbil li lattività għandha tkun tinkludi lparteċipazzjoni ta' numru ta' żgħażagħ li jkunu jistgħu jipparteċipaw f'diskussjoni malMembri.

IlKumitat qabel illi għandu jiġi abbozzat programm għal din lattività.

Segretarjat talCAPAC

LIspeaker informa lillKumitat illi fit2 ta' Frar 2016 kien iffirma, flimkien malPresident talKumitat dwar ilKontijiet Pubbliċi, lOnor.

Tonio Fenech, Memorandum of Understanding li permezz tiegħu lParlament Malti ser ikun qiegħed jospita lCoordinating Unit talAssoċjazzjoni talKumitati dwar ilKontijiet Pubbliċi talCommonwealth.

Ilftehim jipprovdi li lParlament Malti joffri listruttura għas-segretarjat ta' din lAssoċjazzjoni ġdida, li lKumitat Eżekuttiv tagħha huwa ppresedut millOnor.

Ilftehim huwa għal tliet snin, liema terminu jista' jiġġedded.

Jum Dinji dwar lGħarfien dwar lAwtiżmu 2016

LIspeaker informa lillKumitat li kien avviċinat millMarigold Foundation flimkien malAssociation of Parents of Children with Autism biex ilParlament jingħaqad ma' binjiet oħra madwar iddinja sabiex ikun iċċelebrat ilJum Dinji dwar lGħarfien talAwtiżmu.

Din lattività ser issir fl1 ta' April 2016 u għandha tinkludi diskorsi millIspeaker u minn rappreżentant tal-Assoċjazzjoni.

Barra minn hekk fitterrazzin talParlament hu ppjanat li tinżamm attività sabiex jinġabru fondi għal din ilkawża.

Fid-dawl ta' din l-attività l-Onor.

Godfrey Farrugia informa lill-Kumitat illi kien qiegħed jipproponi li nhar l-4 ta' April 2016, ċjoè l-ewwel darba li jiltaqa' l-Parlament wara l-waqfa tal-Għid, tibda d-diskussjoni fi stadju ta' Tieni Qari tal-Abbozz ta' Liġi dwar lempowerment talPersuni fuq il-Firxa Wiesgħa ta' Awtiżmu (Abbozz 136) sabiex tikkumplimenta din l-inizjattiva.

Proġett millOrkestra Filarmonika ta' Malta

LIspeaker informa lillKumitat dwar inizjattiva li ttieħdet millUffiċċju tiegħu sabiex tiġi espolorata lpossibbiltà li lOrkestra Nazzjonali tagħti performance filParlament, bħalma ġieli jsir f'Parlamenti oħra.

Huwa żied jgħid li waqt li kienu għaddejja dawn id-diskussjonijiet rappreżentanti mill-Orkestra Filarmonika ta' Malta pproponew li jsir programm edukattiv li bissaħħa tiegħu listess Parlament ikun qed jirrikonoxxi ssiwi u lbenefiċċji taliżvilupp fledukazzjoni mużikali.

Ilprogramm għandu jikkonsisti fi tliet sessjonijiet u workshops, bejn it-22 u l-24 ta' Frar, blaħħar waħda tkun tinkludi lparteċipazzjoni talMembri Parlamentari.

Lattività li tinvolvi lMembri Parlamentari hi ppjanata li tinżamm fl24 ta' Frar bejn l4.30 p.m. u l5.30 p.m. LIspeaker appella għall-parteċipazzjoni talMembri Parlamentari f'din l-attività.

Fis6.08 p.m. ilKumitat aġġorna għal nhar itTnejn, 15 ta' Frar 2016, fil-5.00pm

ANĠLU FARRUGIA

Proceedings, agenda, minutes and transcripts of the parliamentary committees hbc


KUMITATI TAL-KAMRA TAD-DEPUTATI

KUMITAT PERMANENTI DWAR IX-XOGĦOL TAL-KAMRA

AVVIŻ

Laqgħa Nru. 34

L-iSpeaker, President tal-Kumitat Permanenti dwar ix-Xogħol tal-Kamra, javża li l-Kumitat se jiltaqa' nhar It-Tnejn, 15 ta' Frar 2016 fil-5.00 p.m. fil-Kamra tal-Kumitati fil-Parlament, il-Belt Valletta, b'din l-aġenda:

Xogħol tal-Kamra

Affarijiet oħra

11 ta' Frar 2016 SKRIVAN TAL-KAMRA


Laqgħa Nru 34

It-Tnejn, 15 ta' Frar 2016

Stampat fl-Uffiċċju tal-Iskrivan

Prezz €2.50

Laqgħa Nru 34

It-Tnejn, 15 ta' Frar 2016

Il-Kumitat iltaqa' filkamra tal-kumitati 3 fil-binja tal-Parlament, il-Belt Valletta, fil-5.34 p.m.

Il-Minuti tal-Laqgħa Nru. 033 li saret fit-3 ta' Frar 2016 ġew konfermati.

PERMESS LILL-MEDIA

MR SPEAKER: Qabel ma nibdew nixtieq ninforma lill-membri tal-Kumitat li għandna talba minn Medialink Communications biex jidħlu jiffilmjaw parti mil-laqgħa.

(Onor. Membri: Iva) Kif jiġu jistgħu jidħlu jiffilmjaw għal ftit minuti.

L-Onor.

XOGĦOL TALKAMRA

GODFREY FARRUGIA: Għada se jkollna seduta extra fuq il-miżuri tal-Estimi fid-9.00 a.m. u s-seduta bħas-soltu fis-6.00 p.m. bil-mizuri tal-Estimi wkoll.

Iż-żewġ seduti jkunu jinkludu l-mistoqsijiet parlamentari u l-ħin tal-aġġornament.

L-Erbgħa se jkollna l-miżuri tal-Estimi.

Ftehemna ukoll li l-Ġimgħa ta' wara, jiġifieri l-ġimgħa d-dieħla, xi ġurnata minnhom se jkun hemm seduta li se tkun itwal mis-soltu li tista' tibda mis-2.00 p.m. Għadna ma ftehemniex dwar x'ħin tispiċċa imma se niftehemu.

DAVID AGIUS: Nagħmluha kmieni biex nakkomodaw il-kelliema kollha u nkomplu bil-kumitat.

GODFREY FARRUGIA: Mela t-Tnejn se naħdmu bħas-soltu, it-Tlieta filgħodu u filgħaxija u l-Erbgħa filgħaxija.

Il-ġimgħa d-dieħla, waħda mill-ġranet tal-ġimgħa d-dieħla li m'għedniex liema hi se tkun seduta itwal mis-soltu bil-ħsieb li nispiċċaw il-miżuri tal-Estimi kollha.

Jekk waqt dik is-seduta li tkun twila l-mizuri tal-estimi jispiċċaw, imorru mill-ewwel għall-vot u mill-vot ngħaddu għall-istadju ta' kumitat fil-Kamra.

Dwar il-ġurnata se niftehmu i waqt din il-laqgħa.

DAVID AGIUS: Aħna flessibbli wkoll li kemm-il darba ma nlaħqux kollox pereżempju t-Tnejn, it-Tlieta nibdew kmieni wkoll ħalli mmexxu.

Aħna fadlilna 14-il kelliem.

GODFREY FARRUGIA: Fadal ħames sigħat u nofs ħin.

MR SPEAKER: Kelliema kemm fadal?

GODFREY FARRUGIA: Jien ukoll għandi 14-il kelliem.

MR SPEAKER: Jiġifieri qed nitkellmu fuq 28 kelliem.

Jekk kulħadd jieħu 40 minuta ....

DAVID AGIUS: Jekk trid, it-Tnejn 22 ta' Frar nistgħu nibdew kmieni fis-2.00 p.m.

GODFREY FARRUGIA: Jien qed nipproponi li t-Tnejn nibdew fis-6.00 p.m, it-Tlieta 23 ta' Frar nibdew fis-2.00 p.m. u tibqa' sejra sa 8.30 p.m. bil-ħsieb li nlestu t-tieni qari u ngħaddu mill-ewwel għall-istadju ta' kumitat.

MR SPEAKER: Tajjeb.

Imbagħad l-Erbgħa.

DAVID AGIUS: Jien qed ngħidlu wkoll li jekk irid, nistgħu nżidu l-ħin tas-seduta tat-Tnejn u nibdewha fis-2.00 p.m.

MR SPEAKER: Qegħdin naqblu li jekk ikun hemm bżonn nagħmluha fis-2.00 p.m. L-Oppożizzjoni qegħda taqbel.

Rigward l-Erbgħa, 24 ta' Frar skont l-aħħar Minuti għandi li tibda d-diskussjoni fl-istadju tat-Tieni Qari dwar l-Abbozz ta' Liġi li jemenda l-Kodiċi Ċivili, Abbozz Nru. 118.

Se ngħidlek xi tibdil żgħir ieħor.

Ħalli nibdew bil-maqlub, naqblu żgur li l-1 ta' Marzu se jkollna tad-dominju pubbliku, dik li għandha x'taqsam mal-emenda tal-Kodiċi Ċivili.

Dik nagħmluha t-Tlieta u t-Tnejn.

MR SPEAKER: Monday 29th February u 1st March se nagħmlu t-Tieni Qari tal-Abbozz ta' Liġi dwar id-Donazzjoni tal-Organi bil-ħsieb li kemm jista' jkun nagħlqu t-Tlieta l-1 ta' Marzu.

GODFREY FARRUGIA: Issa l-Erbgħa, 24 ta' Frar qed nipproponu li niddiskutu abbozz totalment ġdid, l-Abbozz ta' Liġi msejjaħ "Att biex jemenda l-Att dwar l-Impjiegi u r-Relazzjonijiet Industrijali".

MR SPEAKER: Iva, fil-fatt se nesebixxi d-deċiżjonijiet tal-Qorti Kostituzzjonali proprju issa kif immorru għas-seduta.

Agius talabni biex illum inressaq il-mozzjoni li poġġew il-ġimgħa li għaddiet minħabba li t-tlett ijiem jiskattaw għada.

Għaldaqstant qegħdin nikkonċedu li dik tersaq illum għall-Ewwel Qari, u tista' tmur għall-pubblikazzjoni imma bil-kondizzjoni wkoll li aħna nressqu ukoll first reading ta' Mozzjoni li hi l-Abbozz ta' liġi dwar ir-Riforma Kostituzzjonali fil-qasam tal-Ġustizzja.

Jekk jikkonċedulna nressquha llum.

Forsi l-Ministru Owen Bonnici jista' jispjega aħjar.

MR SPEAKER: Ħalli nibda biċċa biċċa.

Il-Private Members Bill hija dwar it-twaqqif ta' awtorità dwar l-għażla tas-sedi ġudizzjarji u għandek l-emenda kostituzzjonali, dik qegħdin naqblu li jkun hemm il-first reading tagħha llum.

GODFREY FARRUGIA: Minflok tajtu risposta l-Ġimgħa, tajtu risposta llum għax spiċċajt mingħajr mobile phone weekend sħiħ.

Dik kienet ir-raġuni.

DAVID AGIUS: Aħna qed naqblu li l-Ewwel Qari tal-abbozz ta' liġi min-naħa tal-Oppożizzjoni jsir llum u miegħu jkun hemm ukoll l-Ewwel Qari ta' Bill ieħor.

MR SPEAKER: Mela dik fuq il-kwestjoni tal-mozzjoni privata u l-mozzjoni tal-Gvern.

Mela titla' l-item l-ewwel min-naħa tal-Oppożizzjoni u t-tieni item min-naħa tal-Gvern.

Dwar dan hawn il-qbil ukoll.

GODFREY FARRUGIA: Punt ieħor ta' diffikultà li qed insib f'dawn il-ġranet, jirrigwarda kumitat partikolari tal-abbozzi li pposponejna b'seba' ġimgħat u li għandu x'jaqsam mal-liġi tal-arbitru.

Jien jidhirli li għandna nsibu ftehim biex dan il-kumitat jiltaqa' u jmexxi fuq dan l-abbozz.

Għandna nipprovaw insibu t-triq tan-nofs.

DAVID AGIUS: Huwa l-mod kif qed jaħdmu l-kumitati kollha li jrid jinbidel.

Inutli nitfgħu email fejn jiġi mistoqsi naqblux jekk isir fit-tali data.

Ma nistgħux nagħmlu hekk.

Irridu jkun hemm iż-żewġ persuni li huma spokesperson l-iktar importanti bil-Ministru u s-shadow tiegħu, u jiltaqgħu maċ-Chairman.

MR SPEAKER: Kien hemm tentattiv f'dan is-sens?

GODFREY FARRUGIA: Kien hemm ħafna tentattivi.

Nistqarr li daqqa kien hemm membri min-naħa tal-Oppożizzjoni u daqqa kien hemm membri min-naħa tagħna.

DAVID AGIUS: Ic-chairman, hu min hu, irid jiltaqa' maż-żewġ persuni importanti, li huma l-ministru u s-shadow minister, jgħidulu biex isibu data, imbagħad dwar l-oħrajn nistgħu nsibu substitute għalihom.

MR SPEAKER: Ejja naslu b'xi mod naqblu li nlaqqgħu dan il-kumitat.

DAVID AGIUS: In-nies tagħna huma available.

MR SPEAKER: La l-Oppożizzjoni hija available, ara li dan ikun available għas-7 ta' March għal dan il-kumitat.

(Interruzzjonijiet) Mela min-naħa tal-Oppożizzjoni kollox sew.

Min-naħa tal-Gvern irid jara li l-affarijiet jakkomodahom.

MR SPEAKER: Aħna wasalna sal-24 ta' Frar

DAVID AGIUS: Aħna għandna diffikultà, Mr Speaker.

L-abbozz li se jkollu first reading illum ovvjament għandhom sebat ijiem biex jarawh, imma aħna nixtiequ li jitressaq malajr kemm jista' jkun u jagħtuna d-data l-iktar viċina li jistgħu jressquh.

MR SPEAKER: Illum il-first reading u mil-lum jiskatta li jmur għall-pubblikazzjoni.

Nagħtu l-kelma lill-Ministru.

GODFREY FARRUGIA: Hu qed jgħid li jixtieq li dan l-abbozz jitla' fil-Kamra qabel l-1 ta' Marzu?

MR SPEAKER: Ħalli nagħti l-kelma lill-Ministru Bonnici.

OWEN BONNICI (Ministru għall-Ġustizzja, Kultura u Gvern Lokali): Jien nixtieq nagħmel punt qasir.

Ma ġejtx hawn biex nagħmel punti politiċi imma rrid nagħmel punti ta' fatt. Illejla se nressqu first reading ta' abbozz ta' liġi li se jitkellem dwar riforma kostituzzjonali fl-qasam tal-ġustizzja li hi iktar wiesgħa mill-proposta tal-Oppożizzjoni.

Il-proposta tal-Oppożizzjoni titkellem dwar bidla fil-metodu tan-nomina tal-ġudikanti f'pajjiżna.Il-wegħda elettorali tal-Gvern u allura l-obbligu skont il-mandat li għandu hija li jkun hemm riforma mhux biss fin-nomina imma anke fl-operat tal-Kummissjoni għall-Amministrazzjoni tal-Ġustizzja kemm biex inżidu l-accountability tal-ġudikatura kif ukoll biex intejbu l-kondizzjonijiet tal-ġudikanti.

Dan jinsab fil-manifest elettorali tal-Partit Laburista li għandna obbligu li aħna nimplimentawh.

Nerġa' ngħid li l-Bill tal-Oppożizzjoni jolqot biss parti waħda minn dan kollu, jiġifieri n-nomina tal-ġudikanti u allura jonqos ż-żewġ punti l-oħrajn.

Aħna bħala Gvern ninnotaw li l-Bill tal-Oppożizzjoni jwarrab prattikament kompletament il-proposti tal-Kummissjoni Bonello.

Mela hawnhekk smajna li se jitressqu l-proposti Bonello, fil-fatt ma tressqux dawk imma tressqu proposti oħrajn.

Fil-fatt aħna bħala Gvern għandna riservi kbar fuq pereżempju l-proposta li hemm fil-mozzjoni tal-Oppożizzjoni li fil-Kummissjoni għall-ħatra tal-ġudikanti jkun hemm rappreżentanti tal-Prim Ministru u tal-Kap tal-Oppożizzjoni, li fil-prattika tfisser rappreżentant taż-żewġ partiti politiċi ewlenin.

Il-Kummissjoni Bonello ma pproponietx hekk.

Ipproponiet li jkun hemm rappreżentanti tal-pubbliku u mhux tal-partiti politiċi.

Aħna għandna riservi fuq din il-kwestjoni.

Aħna llejla se nipproponu l-first reading ta' dan l-abbozz imma jiena nittama li ż-żewġ naħat nitkellmu bejnietna fuq dawn it-tliet punti.

Dan hu tibdil kostituzzjonali li hemm bżonn isir u li ilu ħafna biex isir u għandi nifhem li l-Oppożizzjoni taqbel miegħi li dan it-tibdil għandu jkun ħolistiku, u jkun jolqot mhux biss in-nomina imma anke l-Kummissjoni għall-Amministrazzjoni tal-Ġustizzja u l-kondizzjonijiet tal-ġudikatura.

Naħseb li b'dan il-mod inkunu tajna lill-pajjiż riforma ħolistika li effettivament aħna għandna obbligu li nagħtu u li se nimplimentaw.

Naħseb li din hija opportunità biex inkunu nistgħu nagħmlu d-differenza f'affarijiet importanti f'pajjiżna.

Kif innotajtu jien ma kontx politiku, anzi fattwali, waqaft biss fuq il-fatti u allura naħseb li għandna naraw flimkien dwar kif nistgħu nipproċedu 'l quddiem u sa House Business Committee ieħor imbagħad inkunu nistgħu niffissaw id-dati ta' kif nistgħu noperaw.

Jekk naħmlu hekk naħseb inkunu għamilna biċċa xogħol tajba b'mod matur u b'mod tajjeb.

Jekk il-ħbieb tiegħi tal-Oppożizzjoni jaqblu, jien nobbliga ruħi li niltaqa' mal-Onor.

Jason Azzopardi jew xi ħaddieħor li jixtiequ huma biex fil-House Business Committee li jmiss inkunu nistgħu nirrapportaw fiex wasalna bejnietna u jekk ikun hemm bzonn nitkellmu fuq dawn il-punti kollha.

Naħseb li b'dan il-mod inkunu għamilna xi ħaġa tajba u naħseb il-poplu hemm barra jgħid: Isma, il-Parlament għamel il-bidliet li hemm bżonn b'mod miftuħ u mingħajr ħafna dibattiti politiċi.

MR SPEAKER: L-Onor.

MARIO DEMARCO: Sur President, filwaqt li nieħu gost li jidher li llum il-ġurnata jeżisti kunsens politiku dwar il-bżonn li nirriformaw kif il-mod tiġi appuntata l-ġudikatura ġewwa pajjiżna, miniex qed naqbel mal-kollega tiegħi li r-riforma fil-mod ta' kif jiġu appuntati l-ġudikanti qisna qed norbtuha mar-riforma fil-Kummissjoni għall-Amministrazzjoni tal-Ġustizzja u r-riforma fil-kondizzjonijiet tal-ġudikanti.

M'aħniex qed ngħidu li m'hemmx bżonn ta' riforma fil-kondizzjonijiet ta' ġudikanti, lanqas m'aħna qed ngħidu li m'hemmx bżonn ta' riforma fil-Kummissjoni għall-Amministrazzjoni tal-Ġustizzja, imma mhuwiex neċessarjament li dawn ir-riformi huma marbutin ma' xulxin u waħda ma tistax issir mingħajr l-oħra.

Riforma fl-appointment ta' ġudikanti ma jfissirx li ma tistax isir jekk ma naslux fuq ir-riforma tal-kondizzjonijiet tal-ġudikanti u fuq ir-riforma fuq il-kummissjoni għall-Amministrazzjoni tal-Ġustizzja.

Huma kollha oqsma relatati mar-riforma fil-ġustizzja.

Dan bħal meta kellu 450 proposta tal-Kummissjoni Bonello.

Filwaqt li dawn huma kollha marbutin mal-qasam tal-ġustizzja ma jfissirx li għandna nagħmluhom kollha f'daqqa.

Fil-fatt m'għamilhomx kollha f'daqqa u mhux qed jagħmilhom lanqas issa kollha f'daqqa.

Għal din ir-raġuni ma nistgħux naqblu li bilfors waħda hija marbuta mal-oħra.

Mhux għax ma jfissirx li l-oħrajn mhumiex bżonjużi imma mhux neċessarjament huma linked sine qua non.

MR SPEAKER: L-Onor.

DEBORAH SCHEMBRI (Segretarju Parlamentari għall-Ippjanar u Simplifikazzjoni Amministrattiva): Il-biċċa xogħol hi din.

Dan jinsab fil-programm tal-Gvern, kien dejjem fil-programm tal-Gvern u allura se jitressaq.

Jiena napprezza li hemm private members bill min-naħa tal-Oppożizzjoni, imma dan huwa idjeq fl-iskop minn dak li għandu propost il-Gvern.

Imma l-Gvern għandu programm ma' xiex jimxi u l-programm tiegħu qed imexxih irrespettivament mit-timing tal-Oppożizzjoni.

Dan huwa t-timing li ħass li kellu bżonn il-Gvern biex jagħmel din il-parti tar-riforma.

Fil-verità bħalma diġà qal l-Onor.

DeMarco kien hemm varji proposti li bdejnihom diġà u this is just another step.

Issa l-Gvern iħoss li għandu jkun iktar wiesgħa fl-iskop tiegħu u fil-proposti tiegħu u ma naħsibx li għandu jkun hemm problema sempliċement għax l-iskop tal-proposta tal-Oppożizzjoni nzertat idjaq minn hekk.

L-iktar ħaġa importanti għalina hi li dak li jsir, isir b'mod li jirrifletti l-animu li bih jixtieq jimxi dan il-Gver.

Bħalma qal l-Onor.

Owen Bonnici, waħda mill-iktar affarijiet importanti hi li pereżempju qegħdin nistaqsu jekk għandux jidħol fin-nofs il-politiku meta fil-fatt qegħdin nipprovaw nimxu l-bogħod minn dik il-linja.

Filwaqt li napprezza l-private member's bill, naħseb li huwa tajjeb li jkollna żmien ukoll biex l-Onor.

Jason Azzopardi, or whoever mill-Oppożizzjoni, jitkellmu bejniethom biex fejn ikun hemm punti li nistgħu nqarrbu li huma l-istess miż-żewġ naħat, nippruvaw naslu.

Fuq dawk li ma jkunx hemm qbil imbagħad naraw.

OWEN BONNICI: Kemm ngħid il-veduti tiegħi u għalfejn inħoss li dawn huma marbutin ma' xulxin.

L-ewwel nett, anke l-Kummissjoni Vanni Bonello kienet ċara li dawn it-tliet bidliet idealment imorru flimkien.

Għandhom imorru flimkien għal żewġ raġunijiet, waħda minnhom għaliex ħafna minnhom dawn jeħtieġu l-kunsens taż-żewġ terzi tal-Kamra.

Hemm partijiet iva u hemm partijiet le.

Idealment kull ħaġa għandha tattira l-kunsens taż-żewġ naħat tal-Kamra, jiġifieri on paper ċerti proposti li hawn la l-Oppożizzjoni waħedha u lanqas il-Gvern waħdu ma jista' jagħmilhom.

Allura jidhirli li ladarba qed nitkellmu fuq tibdil istituzzjonali tal-Kostituzzjoni għandna kemm jista' jkun niddiskutuhom flimkien ħalli jkun hemm pakkett jekk jista' jkun ta' qbil.

It-tieni ħaġa hija li jekk se nbiddlu l-mod tan-nomina tal-ġudikanti - u fil-fatt fil-Private Member's Billi hemm proposta li tiżdied l-età tal-irtirar tal-ġudikanti - mela diġà missejna l-kwestjoni tal-kondizzjonijiet.

Ma rridx nidħol f'ħafna dettall, imma jekk aħna se ngħidu li ġudikant għandu jaħdem sa 68 sena però jista' jirtira ta' 65 sena u jibqa' bil-pensjoni li għandu, this is a scenario, imma jekk se ngħidu li għandu jkollu pensjoni tas-servizz kif il-Gvern preċedenti kien ikkommetta ruħu mal-ġudikantura, u naħseb għamel sew, hemmhekk ix-xenarju jinbidel kompletament.

Jekk se ngħidu li biex tinħatar maġistrat jew imħallef irid ikollok iktar età nkunu qed inbiddlu daqsxejn il-goalposts fejn jidħlu l-persuni li huma mħajrin biex jidħlu fil-ġudikatura, u allura din torbot ukoll mal-kwestjoni tal-kondizzjonijiet.

Sur President, għal dawn ir-raġunijiet il-parir tiegħi huwa li dwar dan kollu nitkellmu b'mod spassjonat.

Għandna opportunità fejn iż-żewġ partiti qegħdin jaqblu fuq il-bidliet kostituzzjonali.

Iddiskutejna ħafna affarijiet, u allura jekk hemm ċans li naqblu fuq dawn it-tliet punti kruċjali, għalfejn se nitilfu dan iċ-ċans?

Jiena nixtieq li nitkellmu ż-żewġ naħat tal-Kamra u naraw kif immorru u jista' jkun niltaqa' mal-ħbieb tiegħi u jgħiduli li m'huma qed niftehmu fuq xejn.

Ma ġara xejn, niġu hawnhekk u nerġgħu nirrapportaw kif morna.

Naħseb li din tkun opportunità biex nagħmlu xi ħaġa sewwa.

Issa jekk irridu noqogħdu niddiskutu politically, dik hemm fora oħra.

MR SPEAKER: L-Onor.

MARIO DEMARCO: Aħna m'aħniex kontra d-diskussjoni u nassigurak li m'hemm xejn fl-abbozz ta' liġi li huwa cast in stone.

Aħna lesti li niddiskutu mal-Gvern biex naraw kif nistgħu naslu għall-proposti però jrid ikun hemm diskussjoni u jkun hemm bidu ta' diskussjoni anke fil-Parlament.

Jekk aħna nipposponu l-Private Member's Billi, dak se jevita d-diskussjoni.

Għalhekk qed ngħidu li għandu jkun hemm id-diskussjoni, għaliex jekk m'aħniex se niddiskutu allura qatt ma nistgħu naslu għal xi forma ta' kunsens politiku.

Importanti li d-diskussjoni tibda llum qabel għada.

Li nagħmlu l-ewwel qari huwa l-ewwel pass importanti, imma nafu biżżejjed li d-diskussjoni tibda fit-tieni qari, u allura naħseb li għandna bżonn hu li nifethmu meta se jsir it-tieni qari.

Għax inkella bir-rispett kollu se nkunu qegħdin nipposponu d-diskussjoni.

MR SPEAKER: Ovvjament wara l-Ewwel Qari jmur mill-ewwel għall-publikazzjoni.

L-Onor.

GODFREY FARRUGIA: Forsi se nirrepeti xi affarijiet imma biex nipprovaw nilħqu kompromess.

Li qegħdin nissuġġerixxu hu li jkun hemm żmien tranżitorju ta' ftit jiem sakemm jitlaqqa' House Business Committee ieħor.

Jiltaqgħu Gvern u Oppożizzjoni dwar is-suġġett, jaraw x'hemm li huwa komuni fl-ideoloġija tagħhom, niġu hawnhekk u dakinhar fid-29 ta' Frar fil-House Business Committee niffissaw data ta' dibattitu.

DAVID AGIUS: Qed nitkellmu fuq affarijiet li lanqas nafu x'inhuma.

M'għandna xejn bil-miktub.

Il-Ministru seta' ġie hawnhekk u tana abbozz, imma lanqas abbozz m'għandna quddiemna.

L-abbozz tagħna qiegħed hemmhekk u allura aħna nibqgħu ninsistu għad-drittijiet li għandna bħala Oppożizzjoni.

Jippubblika l-abbozz u mbagħad wara, jekk hemm bżonn, isiru d-diskussjonijiet.

Però in the meantime l-Oppożizzjoni għandha d-drittijiet tagħha u se tużahom.

MR SPEAKER: Kollox sew, m'hawnx qbil.

Hawn iktar kummenti?

DAVID AGIUS: Aħna kellna wegħda min-naħa tal-Gvern li l-Abbozz ta' Liġi Nru. 118 tad-dominju pubbliku tal-Onor.

Jason Azzopardi jibda fl-24 ta' Frar.

Ilna nipposponuh għal numru ta' xhur, kellna l-kelma min-naħa tal-Viċi Prim Ministru u d-data kienet li nagħmluh fl-24 u fid-29 ta' Frar.

MR SPEAKER: Iva, fil-24 ta' Frar jibda t-Tieni Qari.

Fil-Minuti għandi nhar it-Tnejn 29 ta' Frar tkompli d-diskussjoni fi stadju ta' Tieni Qari tal-Abbozz Nru. 118.

GODFREY FARRUGIA: Aħna ssuġġerejna li flok niddiskutuhom l-Erbgħa ta' ġimgħa u t-Tnejn tal-ġimgħa ta' wara, nagħmluhom it-Tnejn u t-Tlieta wara xulxin, jiġifieri fid-29 ta' Frar u fl-1 ta' Marzu.

MR SPEAKER: Ma ġara xejn.

DAVID AGIUS: Mela d-29 ta' Frar u l-1 ta' Marzu se jkunu għad-dominju pubbliku.

L-Erbgħa 2 ta' Marzu se jkollna tal-edukazzjoni?

GODFREY FARRUGIA: Le, qed ngħidu li nagħmlu l-abbozz ta' liġi li għad irid jiġi pubblikat dwar impjiegi u relazzjonijiet industrijali.

Imma rrid nerġa' mmur għas-suġġett li konna qed nitkellmu fuqu ftit tal-ħin ilu...(Interruzzjonijiet)

MR SPEAKER: M'hawnx qbil.

Il-pożizzjoni tal-Onor.

David Agius kienet li se titlob ir-rimedji tagħha.

GODFREY FARRUGIA: X'soluzzjoni hemm la m'hawnx qbil?

DAVID AGIUS: Jekk mhux se tagħtuna data sal-aħħar tax-xahar l-Oppożizzjoni se tuża d-drittijiet tagħha parlamentari.Qed nirreferi għat-Tieni Qari tal-Abbozz ta' Liġi dwar l-Amministrazzjoni tal-Ġustizzja.

MR SPEAKER: Iridu data ċara għal meta se tmur Second Reading.

OWEN BONNICI: Jien infurmat li l-Onor.

Farrugia se jipproponi li nerġgħu niltaqgħu House Business Committee dan ix-xahar stess, fid-29 ta' Frar.

Jekk hemm il-possibiltà li niftehmu fuq affarijiet li jirrikjedu d-due terzi, ejja nagħmlu xi ħaġa sewwa.

DAVID AGIUS: Aħna lanqas biss għandna quddiemna l-abbozz ta' liġi.

Illum kulma hemm huwa l-abbozz tal-Oppożizzjoni.

OWEN BONNICI: Għandkom raġun.

MR SPEAKER: Jiskatta kollox mal-Ewwel Qari.

Illum se jsir l-Ewwel Qari min-naħa tal-Oppożizzjoni u l-istess se jkun hawn min-naħa tal-Gvern.

OWEN BONNICI: Li qed ngħid huwa dak kollu li qed nitkellmu diġà nafu x'hemm għaliex ir-rapport Bonello ilu pubblikat numru ta' xhur.

DAVID AGIUS: Hawn qegħdin fuq ix-xogħol tal-Kamra.

Kif ikollna l-abbozz quddiemna mbagħad inkunu nistgħu nipproċedu.

OWEN BONNICI: Kemm niċċara din biss.

Jien mhux qed ngħid li kulma hemm fir-rapport Bonello l-Gvern se jipproteġih ex tunc.

Li qed ngħid huwa li ħafna mill-emendi huma ispirati minnu u nixtieq li niltaqa' mal-Oppożizzjoni ħalli niftehmu fuq il-parametri ġenerali mbagħad nidħlu fl-ispeċifiku tat-tliet oqsma istituzzjonali ħalli nagħmlu biċċa xogħol tajba.

MR SPEAKER: Ħalli nagħti l-kelma lill-Onor.

MARIO DEMARCO: Jiena kont smajt lill-Ministru fil-Kamra dakinhar tal-istqarrija.

Hu kien wera riservi fuq ċerti proposti tar-riforma tal-Kummissjoni Bonello, għalhekk ovvjament jekk ma narawx l-abbozz ma nistgħux ngħidu iva.

(Interruzzjonijiet) S'issa kulma nafu hu li m'intix qed taqbel mal-proposta li jkollok rappreżentant tal-Gvern u rappreżentant tal-Oppożizzjoni biex jassiguraw l-oġġettività ta' dak li jkun qed isir.

Fair enough, subject to discussion, m'aħniex ngħidu li m'għandhiex tiġi diskussa, però tneħħi din ir-rappreżentanza fl-awtorità, qed nifhmu li mhemmx differenzi oħrajn.

Kif jgħidu l-Ingliżi, the devil is in the detail, jiġifieri għandna bżonn naraw l-abbozz tal-Gvern.

Però fl-istess ħin hemm bżonn, anke tenut kont il-klima ta' diskussjoni li teżisti anke barra minn din il-Kamra, li kemm jista' d-diskussjoni tibda malajr u tibda ukoll għal dak li għandu x'jaqsam ukoll it-tieni qari tal-Abbozz li ressqet l-Oppożizzjoni.

Fit-tieni Qqari jistgħu jitilgħu affarijiet li naqblu jew affarijiet oħra li forsi ma naqblux dwarhom.

Ikun hemm affarijiet oħra li ma jkunx hemm qbil inizjali dwarhom imma wara diskussjoni naslu biex inbiddlu.

Jiena nifhem li kif qak il-Ministru din hija riforma sensittiva u importanti u li huwa importanti li jkun hemm consensus politiku fuqha.

Ara taħseb li l-Oppożizzjoni mhijiex sensittiva għall-bżonn ta' consensus politiku għal riforma f'istituzzjoni daqshekk importanti u daqshekk sensittiva.

Iva, konxji ta' dan u se nerfgħu r-responsabbiltà tagħna f'dan ir-rigward, però apprezza li bħalissa qed titlobna biex nipposponu diskussjoni fl-għama.

Għalhekk aħna f'dan l-istadju qed ninsistu għad-diskussjoni tat-Tieni Qari.

OWEN BONNICI: Ma naqbilx li fl-għama għaliex jien mhux qed ngħid li għandna nipposponu indefinittivament.

Jien qed ngħid li għandna laqgħa oħra tal-House Business Committee fid-29 ta' Frar u in the meantime niltaqgħu privatament ħalli nkunu nistgħu naraw jekk naqblux mal-prinċipji ġenerali.

Imbagħad minn hemm inkunu nistgħu nibnu xi ħaġa komuni fejn il-Parlament ikun ta riforma importanti lill-pajjiż.

Jien anke fejn tidħol tan-nomini, mhux se niġi hawnhekk biex niddiskuti abbozz li fih affarijiet li naqbel u hemm affarijiet li jista' jkun ma naqbilx magħhom u forsi hemm affarijiet li hemm bzonn jiġu diskussi iktar.

Pereżempju, saret konsultazzjoni mal-ġudikatura dwar l-abbozz?

Fuq xi ħaġa importanti daqshekk ta' min jagħmel laqgħa mal-Prim Imħallef u mar-rappreżentanti tal-Assoċjazzjoni tal-Ġudikaturi.

Jiena napprezza li b'ħeffa esaġerata jista' jkun li ma nagħmlux xi ħaġa tajba, imma meta l-affarijiet isiru bil-għaqal nistgħu nagħmlu l-istess ħaġa fi żmien qasir.

Jiena qed ngħid għandna din l-atmosfera pożittiva, qed nieħu gost ħafna li l-qasam tal-ġustizzja tela' fuq fl-aġenda għax kont ilni nixtieqha ħafna żmien, u allura ejja nagħmlu dawn l-inkontri mbagħad fil-laqgħa li jmiss tal-House Business Committee dan ix-xahar stess, nagħmlu aġġornament lil xulxin fiex wasalna.

Jekk ma niftehmux jew naraw li wieħed iswed u l-ieħor abjar, by all means nibqgħu għaddejjin bid-diskussjoni li tixtiequ.

MR SPEAKER: L-Onor.

Nissuġġerixxi li jsir House Business Committee ieħor fi tmiem din il-ġimgħa u sadanittant issir id-diskussjoni informali.

Hawn qbil li għandu jkun xi ħaġa kollettiva.

(Interruzzjonijiet) Hawn din l-atmosfera, ma naħsibx li ngħidu li m'hawnx qbil fuq ġurnata jew tnejn.

(Interruzzjonijiet) Nagħmlu House Business Committee it-Tlieta fis-6.30 p.m. flok it-Tnejn.

DAVID AGIUS: It-Tlieta, 23 ta' Frar jien kont se nipproponi jsiru l-kondoljanzi tal-ex Ministru Guzè Spiteri, minħabba raġunijiet tal-familja.

Peress li fis-6.30 p.m. ikollna l-kondoljanzi, l-House Business Committee nagħmluh immedjatament wara.

MR SPEAKER: Fuq l-agenda għandna xi affarijiet oħra?

GODFREY FARRUGIA: L-unika ħaġa li ddeċidejna dwarha hija l-Erbgħa, 16 ta' Marzu l-mozzjoni dwar l-avviżi legali 262 u 263 mressqa mill-Onor.

Marthese Portelli u l-Onor.

MR SPEAKER: Dik tibqa' kif inhi.

Mela l-mozzjoni tal-Onor.

Marthese Portelli u l-Onor.

Ryan Callus se tibqa' għas-16 ta' Marzu.

Dik deċiża.

Xi ħaġa oħra?

DAVID AGIUS: Id-dati l-oħrajn mhemmx diffikultà fuqhom, nistgħu narawhom fil-laqgħa li jmiss.

GODFREY FARRUGIA: Dawk narawhom fil-laqgħa li jmiss, anke jekk ikunx hemm bżonn seduti żejda jew le.

Sas-16 ta' Marzu nixtieq li għallinqas niftħu d-diskussjoni fuq emendi għall-Ordnijiet Permanenti tal-Kamra.

Idealment aħna miż-żewġ naħat nabqlu u nagħmlu update tal-Ordnijiet Permanenti, xi ħaġa li ilha ma ssir 35 sena.

Issa jekk ma naslux hemmhekk, jekk hemm bżonn, nistgħu nkomplu l-laqgħat li diġà nbdew bejn id-Deputat Prim Ministru u l-Onor.

L-ideat tagħna huma diġà għandkom.

Min-naħa tagħkom m'għandniex feedback.

Jekk ma naslux fuq l-Ordnijiet Permanenti jkollna nidħlu f'mozzjoni ta' proċedura.

Aħna bħala Gvern nixtiequ li nibdlu l-Ordnijiet Permanenti.

MARIO DEMARCO: Dik diġà kellna diskussjoni dwarha.

Nista' nissuġġerixxi li jiltaqgħu l-Onor.

GODFREY FARRUGIA: Dwar tal-ħajja pubblika għandna d-data.

S'intendi f'Marzu rrid niddiskuti l-ħatra taċ-chairperson tal-Kumitat Permanenti tal-Ambjent u l-Izvilupp.

Hemm żewġ mozzjonijiet u nistgħu niddiskutuhom imma dawn huma l-affarijiet li narahom ta' importanza għas-16 ta' Marzu.

Miniex insemmi l-oħrajn li fosthom hemm l-Abbozz ta' Liġi dwar l-edukazzjoni u dak tad-donazzjoni tal-organi.

Konna tajna data imma hija flessibbli.

AFFARIJIET OĦRA

Ombudsplan għas-sena 2016

MR SPEAKER: Meta jkollna House Business Committee nhar it-Tlieta nistgħu mmorru għalihom mill-ewwel.

Fl-aħħar laqgħa għedtilkom biex tindikawli data meta dan il-kumitat jista' jiltaqa' biex jiddiskuti l-Ombdusplan.

Nistaqsi jekk hemmx data f'moħħkom.

Tajjeb jekk nhar it-Tlieta nagħmlu l-Ombudsplan ukoll?

DAVID AGIUS: Fil-ġranet li ġej se jkollok miegħek lill-Onor.

Clyde Puli u suppost għandna niftehmu fuq data miegħek.

Il-kondoljanzi tal-ex Ministru Guzè Spiteri se jkunu fit-23 ta' Frar, u se nieħu ħsieb nagħmel il-pubblikazzjoni.

Hu serva fil-Parlament mill-1962 sal-1976.

Ċelebrazzjoni ta' Jum il-Commonwealth

Rigward iċ-ċelebrazzjoni tal-Commonwealth mxejna fuq dak li semmejt inti, Onor. DeMarco, u se jkun hemm il-parteċipazzjoni taż-żgħażagħ.

Għamilna l-programm, għaddejtlek il-programm, tkellimna ukoll mal-Ministru tal-Affarijiet Barranin u ma' min kien organizza ċ-CHOGM.

Naħseb nistgħu nipproċedu għax jiena mxejt proprju fuq dak li ssuġġerejtu.

Se nibgħat ittra – se ngħaddiha issa lill-Onor.

Godfrey Farrugia – tal-membri involuti fil-Commonwealth u kull membru jkun mistieden li jattendi għal din l-attività.

Se tkun fil-ġurnata tal-Commonwealth, 14th, u l-attività tibda fit-3.15 p.m. u se tkun all inclusive commonwealth.

Carmelo Abela, imbagħad iż-żgħażagħ.

Imbagħad nagħlaq il-konferenza jiena.

Din tkun fl-14 ta' Frar.

Jiena mxejt fuq dak li ssuġġerejtuli intom u tkellimt anke mal-esperti tal-Commonwealth, imma jekk jidhrilkom li għandna nżidu xi ħaġa oħra, nitlobkom tgħiduli issa.

Anke kellna direzzjoni minn barra u they are very keen li jaraw il-parteċipazzjoni taż-żagħżagħ fil-Parlament.

L-Onor.

Mistoqsijiet parlamentari

DAVID AGIUS: Nixtieqek tiġbed l-attenzjoni tal-istaff tal-Parlament responsabbli minn mistoqsijiet parlamentari biex apparti spelling mistakes il-mistoqsijiet jgħadduhom eżatt kif jiġu miktuba mid-deputat.

Dwar dan qed ikollna problemi min-numru ta' deputati.

M'għandu jinbidel xejn mill-mistoqsija oriġinali għax inkella jista' jinbidel is-sens.

MR SPEAKER: Kien żball ġenwin min-naħa tagħna.

DAVID AGIUS: Kien hemm oħrajn u kellna oħrajn fil-passat.

Naf li jkun hemm eluf ta' pqs, imma jekk ikun hemm tibdil mill-mod kif issir il-mistoqsija oriġinali d-deputat konċernat għandu jiġi nfurmat.

Nifhem ix-xogħol kbir li jsir mill-ħaddiema, ma nafx kemm-il elf mistoqsija parlamentari jkun hemm u allura faċli taħrab waħda jew tnejn, imma xi kultant jinqalgħu problemi għax deputat ikun għamel mistoqsija mod, u jinbidel is-sens...

MR SPEAKER: Onor. Agius, nirringrazzjak.

Ibqa' ċert li....

DAVID AGIUS: Nifhem li dan isir bl-intenzjonijiet tajbin kollha, imma jekk tagħmel kelma qabel oħra jew wara oħra jinbidel is-sens kollu.

Għandna l-mozzjoni 262 u 263 li se tkun fis-16 ta' Marzu, però hawnhekk hawn l-Onor.

Fredrick Azzopardi li xtaq jagħmel punt partikolari dwar avviż legali.

MR SPEAKER: L-Onor.

FREDRICK AZZOPARDI: Ħarġet emenda għall-Gozo and Comino Local Plans u s-submissions għal din l-emenda l-pubbliku jista' jibgħathom sal-4 ta' Marzu.

Jien xtaqt nistaqsi jekk ikunx hemm konflitt.

Il-MEPA ħarġet public consultation fuq emenda għal-local plans ta' Għawdex u qed tirreferi għall-isptar ta' Għawdex.

Issa min irid jagħmel is-submissions jista' jibgħathom sal-4 ta' Marzu, jiġifieri wara l-4 ta' March ma jistgħux jintbagħtu submissions aktar.

Aħna se niddiskutu l-Avviżi Legali 262 u 263 li għandhom x'jaqsmu mal-istess pjanti u l-istess suġġett.

Ma nafx jistax ikun hemm xi konflitt minħabba li se tkun għalqet is-submission.

Forsi wara li jiġu diskussi avviżi legali 262 u 263, jinbidel xi ħaġa.

B'dan il-mod, min ikun irid jagħmel is-submissions ma jkunx jista' jibgħathom għax iż-żmien ikun diġà għalaq.

GODFREY FARRUGIA: Nagħtih risposta mhux iktar tard minn nhar it-Tlieta.

MR SPEAKER: Mela aħna miftehmin għal nhar it-Tlieta fis-6.45 p.m..

Grazzi ħafna.

Fil-5.55 pm ilKumitat aġġorna għal nhar itTlieta, 23 ta' Frar 2016, fis-6.45 p.m.


KUMITAT PERMANENTI DWAR IXXOGĦOL TALKAMRA

LAQGĦA NRU 34

It-Tnejn, 15 ta' Frar 2016

IlKumitat Permanenti dwar ixXogħol talKamra ltaqa' filKamra talKumitati 3 filbinja talParlament, ilBelt Valletta, fil5.32 pm.

Anġlu Farrugia, ippresieda.

PREŻENTI

IlMinistru għall-Ġustizzja, Kultura u Gvern Lokali l-Onor.

Owen Bonnici, isSegretarju Parlamentari għallIppjanar u sSimplifikazzjoni Amministrattiva lOnor.

Kienu preżenti wkoll l-Onor.

Frederick Azzopardi u l-Onor.

IlMinuti tallaqgħa numru 33 tat-3 ta' Frar 2016, kienu kkonfermati.

PERMESS LILL-MEDIA

L-iSpeaker informa lill-Kumitat li kien irċieva talba mill-media.link communications għall-permess biex jiffilmjaw l-ewwel parti tal-laqgħa tal-Kumitat.

Il-permess ingħata.

XOGĦOL TALKAMRA

L-Onor.

Godfrey Farrugia informa lill-Kumitat li l-programm ta' xogħol li l-Gvern beħsiebu jressaq, kien kif ġej:

Nhar it-Tlieta, 16 ta' Frar 2016 jinżammu żewġ seduti, waħda filgħodu fid-9.00 am u l-oħra fis-6.00 pm biex tkompli d-diskussjoni fi stadju ta' Tieni Qari tal-Abbozz ta' Liġi li jimplimenta Miżuri tal-Estimi (Abbozz Nru 120).

Fiż-żewġ seduti jkun hemm ħin għall-mistoqsijiet u l-aġġornament.

L-Erbgħa, 17 ta' Frar, is-seduta tkun fis-6.00 pm u fiha tkompli d-diskussjoni fi stadju ta' Tieni Qari ta' dan l-Abbozz ta' Liġi.

Nhar it-Tlieta, 23 ta' Frar, tinżamm seduta bejn is-2 ta' wara nofsinhar u t-8.30 pm li matulha jiġi konkluż l-istadju tat-Tieni Qari tal-Abbozz Nru 120.

Hekk kif jintemm l-istadju tat-Tieni Qari, titqiegħed il-mistoqsija, jittieħed il-vot, jekk jintalab, u l-Kamra tgħaddi minnufih għall-istadju ta' Kumitat.

Il-Kumitat qabel li jekk ikun meħtieġ, anke t-Tnejn, 22 ta' Frar, tinżamm seduta twila bħal dik tat-Tlieta, li tibda mis-2 ta' wara nofsinhar.

L-Onor.

Godfrey Farrugia informa lill-Kumitat li min-naħa tal-Gvern kellu bżonn xi ħames sigħat u nofs ta' dibattitu għal kelliema tal-Gvern waqt li l-Onor.

David Agius informa lill-Kumitat li min-naħa tal-Oppożizzjoni kien fadal madwar 14-il Membru li jridu jipparteċipaw fid-dibattitu.

Nhar l-Erbgħa, 24 ta' Frar, tibda d-diskussjoni fi stadju ta' Tieni Qari tal-Abbozz ta' Liġi li jemenda l-Att dwar l-Impjiegi u r-Relazzjonijiet Industrijali.

L-Ewwel Qari ta' dan l-Abbozz kien għad irid jitressaq fil-Kamra.

Is-seduti ta' nhar it-Tnejn, 29 ta' Frar u tat-Tlieta, 1 ta' Marzu kienu qed jiġu allokati għad-diskussjoni fi stadju ta' Tieni Qari tal-abbozz ta' liġi dwar id-dominju pubbliku mressaq mill-Onor.

Jason Azzopardi, Abbozz ta' Liġi li jemenda l-Kodiċi Ċivili (Abbozz Nru 118).

Il-Kumitat qabel li fis-seduta parlamentari ta' dakinhar stess, 15 ta' Frar 2016, kellhom jitressqu żewġ mozzjonijiet tal-Ewwel Qari mingħajr avviż, ċjoè, il-mozzjoni għall-Ewwel Qari tal-Abbozz ta' Liġi li jemenda l-Kostituzzjoni ta' Malta u li jwaqqaf b'liġi l-Awtorità dwar l-Għażla għas-Servizzi Ġudizzjarji, imressqa mill-Onor.

Jason Azzopardi; u mozzjoni għall-Ewwel Qari tal-Abbozz ta' Liġi dwar Riformi Kostituzzjonali (Qasam tal-Ġustizzja), imressqa mill-Ministru għall-Ġustizzja, Kultura u Gvern Lokali, l-Onor.

L-Onor.

Godfrey Farrugia informa lill-Kumitat li fil-laqgħa tal-Kumitat li jmiss kellu jindika data meta kellha tiġi diskussa din il-materja.

L-Onor.

Godfrey Farrugia rrimarka dwar id-diffikultà li qed ikun hemm biex jitlaqqa' l-Kumitat Permanenti għall-Konsiderazzjoni ta' Abbozzi ta' Liġi, b'mod partikolari sabiex jiddiskuti l-Abbozz ta' Liġi dwar l-Arbitru għas-Servizzi Finanzjarji (Abbozz Nru 100), u appella biex il-Ministru kkonċernat, ix-Shadow Minister dwar dan is-settur u ċ-Chairman tal-Kumitat jiltaqgħu biex jaslu għal ftehim dwar data u ħin.

L-Onor.

David Agius, filwaqt li ssuġġerixxa li d-dati għal-laqgħat tal-Kumitati kollha għandhom jiġu ffissati wara li jsiru laqgħat bejn iċ-Chairman u l-Membri li jkunu se jipparteċipaw fid-diskussjonijiet rispettivi, ippropona li l-laqgħa li fiha jiġi diskuss l-Abbozz Nru 100 ssir fis-7 ta' Marzu 2016.

L-Onor.

Godfrey Farrugia kellu jikkonferma li din id-data hija konvenjenti għall-Ministru għall-Finanzi.

B'riferenza għall-Abbozz ta' Liġi propost mill-Onor.

Jason Azzopardi, Abbozz ta' Liġi li jemenda l-Kostituzzjoni ta' Malta u li jwaqqaf b'liġi l-Awtorità dwar l-Għażla għas-Servizzi Ġudizzjarji, l-Oppożizzjoni insistiet li dan l-abbozz ta' liġi jibda jiġi diskuss b'mod immedjat u sa qabel l-1 ta' Marzu 2016.

L-Onor.

Owen Bonnici qal li l-abbozz ta' liġi li se jressaq il-Gvern huwa aktar wiesa' minn dak propost mill-Oppożizzjoni u jkopri riformi istituzzjonali fil-qasam tal-ġustizzja.

L-Onor.

Godfrey Farrugia ppropona li sakemm jerġa' jiltaqa' l-Kumitat Permanenti dwar ix-Xogħol tal-Kamra, il-Ministru Owen Bonnici u l-kelliem tal-Oppożizzjoni jiltaqgħu bil-għan li jinstabu punti ta' konverġenza u li ż-żewġ naħat jiftehmu fuq parametri ġenerali dwar dan il-qasam.

L-Oppożizzjoni ġibdet l-attenzjoni għall-fatt li l-Gvern kien għadu m'għaddiex kopja tal-abbozz ta' liġi li kien beħsiebu jippubblika bil-proposti tiegħu.

L-Onor.

Godfrey Farrugia kkonferma li, kif kien avża fil-laqgħa preċedenti, id-diskussjoni fuq il-mozzjoni Nru 281 (Mozzjoni biex jiġu revokati l-Avviżi Legali Nri 262 u 263 tal-2015) imressqa mill-Onor.

Marthese Portelli u l-Onor.

Ryan Callus, se ssir nhar l-Erbgħa, 16 ta' Marzu.

Fuq dan il-punt intervjena l-Onor.

Frederick Azzopardi fejn qal li peress li l-MEPA kienet nediet konsultazzjoni pubblika dwar emendi għall-pjanijiet lokali ta' Għawdex li hemm referenza għalihom fil-mozzjoni Nru 281, liema konsultazzjoni pubblika kienet tagħlaq fl-4 ta' Marzu, forsi kien ikun aħjar kieku d-dibattitu fuq il-Mozzjoni 281 isir qabel id-data li fiha tagħlaq il-konsultazzjoni pubblika sabiex min ikun jixtieq jagħmel xi sottomissjoni jkun fiż-żmien li jieħu konsiderazzjoni ta' xi emendi li jistgħu jidħlu b'riżultat tad-dibattitu parlamentari.

L-Onor.

Godfrey Farrugia informa lill-Kumitat li dwar dan kien se jikkomunika mal-Onor.

Azzopardi fi stadju ulterjuri.

Għall-punt imqajjem mill-Onor.

Godfrey Farrugia dwar il-possibbiltà li d-diskussjoni fuq emendi għall-Ordnijiet Permanenti tal-Kamra tibda sas-16 ta' Marzu 2016, l-Onor.

Mario de Marco ppropona li l-Whips jikkomunikaw bejniethom sabiex jipprovaw jaslu għal ftehim.

L-Onor.

Godfrey Farrugia informa lill-kumitat li l-ħsieb tal-Gvern kien li sal-ferjat tal-Għid, tkun infetħet id-diskussjoni fuq it-Tieni Qari tal-Abbozz ta' Liġi dwar Standards fil-Ħajja Pubblika (Abbozz Nru 63) u l-ħatra ta' President tal-Kumitat Permanenti dwar l-Ambjent u lIppjanar talIżvilupp.

AFFARIJIET OĦRA

Il-Kumitat qabel li t-tifkira ta' l-eks Ministru Joseph Spiteri, li serva fil-Parlament bejn l-1962 u l-1976, issir fis-seduta parlamentari ta' nhar it-Tlieta, 23 ta' Frar, u għaldaqstant, il-laqgħa tal-Kumitat Permanenti dwar ix-Xogħol tal-Kamra ssir immedjatament wara.

Ombudsplan għas-sena 2016

L-Onor.

David Agius informa lill-Kumitat li l-Membru min-naħa tal-Oppożizzjoni meta l-Kumitat ikun qed jiddiskuti l-Ombudsplan, huwa l-Onor.

Id-data ta' meta kellu jiġi diskuss l-Ombudsplan kellha tiġi kkomunikata possibbilment fil-laqgħa li jmiss tal-Kumitat.

Ċelebrazzjoni ta' Jum il-Commonwealth

L-iSpeaker qassam il-programm tal-attività li se ssir fil-Parlament nhar it-Tnejn, 14 ta' Marzu fit-3.15 pm biex tiġi kommemorata Jum il-Commonwealth, u li fiha numru ta' Membri kienu se jagħmlu diskors tal-okkażjoni.

Huwa informa lill-Kumitat li għal f'din l-attività kien se jkun hemm il-parteċipazzjoni taż-żgħażagħ u stieden lil kull Membru Parlamentari jattendi għal din l-attività.

Mistoqsijiet parlamentari

L-Onor.

David Agius ġibed l-attenzjoni tal-iSpeaker għal każijiet fejn it-test ta' mistoqsijiet parlamentari sottomessi minn Membri Parlamentari ġew mibdula mill-istaff tal-Parlament mingħajr ma jiġi avżat il-Membru kkonċernat.

L-iSpeaker ħa nota ta' dan il-punt filwaqt li rrimarka li dawn il-każijiet huma minimi meta mqabbla mal-ammont ta' mistoqsijiet li jiġu sottomessi.

Madankollu huwa kien se jġib dan il-kumment għall-attenzjoni tal-uffiċjali kkonċernati.

Fil-5.55 pm ilKumitat aġġorna għal nhar itTlieta, 23 ta' Frar 2016, fis-6.45 pm.

ANĠLU FARRUGIA


KUMITATI TAL-KAMRA TAD-DEPUTATI

KUMITAT PERMANENTI DWAR L-AFFARIJIET SOĊJALI

AVVIŻ

LAQGĦA 56

L-Erbgħa, 17 ta' Frar 2016 fis-6:45 p.m.

L-Onor.

Anthony Agius Decelis, President tal-Kumitat dwar l-Affarijiet Soċjali javża li l-Kumitat se jiltaqa' nhar l-Erbgħa, 17 ta' Frar, 2016 fis-6.45 p.m. fil-Kamra tal-Kumitati, fil-Parlament b'din l-aġenda:-

Laqgħa ma' Rapporteurs tal-Kunsill tal-Ewropa Greta dwar it-Traffikar tal-Bnedmin; u

Affarijiet Oħra.

Proceedings, agenda, minutes and transcripts of the parliamentary committees docx


(Rapport Uffiċjali u Rivedut)

Laqgħa Nru 56

L-Erbgħa, 17 ta' Frar 2016

Stampat fl-Uffiċċju tal-Iskrivan

Prezz €2.50

Laqgħa Nru 56

L-Erbgħa, 17 ta' Frar 2016

Il-Kumitat iltaqa' fil-Parlament, il-Belt Valletta, fis-6.51 p.m.

Il-Minuti tal-Laqgħa Nru 47 li saret nhar l-Erbgħa, 24 ta' Ġunju 2015 ġew ikkonfermati.

LAQGĦA MA' RAPPORTEURS TAL-KUNSILL TAL-EWROPA GRETA DWAR IT-TRAFFIKAR TAL-BNEDMIN

THE CHAIRPERSON (L-Onor.

Anthony Agius Decelis): Nixtieq nilqa' lill-Membri ta' dan is-sotto-kumitat tal-Kumitat Permanenti dwar l-Affarijiet Soċjali għal din il-laqgħa.

Bħalma tafu llum se niddiskutu t-traffikar tal-bnedmin u fuq talba min-naħa tal-mistednin li għandna magħna llum, din il-laqgħa mhijiex se tiġi rekordjata.

Fil-fatt mhux l-ewwel darba li laqgħat ta' dan it-tip jinżammu fil-magħluq minħabba n-natura tagħhom.

Il-mistednin li għandna magħna llum huma rapporteurs mill-Kunsill tal-Ewropa GRETA u kif diġa għedtilkom, se nittrattaw is-suġġett tat-traffikar tal-bnedmin.

Għaldaqstant nistgħu nitfu l-mikrofoni ħalli nibdew din il-laqgħa in camera.

Grazzi.

Fis-7:35 p.m. il-Kumitat aġġorna għal data u b'aġenda li kellhom jiġu komunikati aktar tard.

Proceedings, agenda, minutes and transcripts of the parliamentary committees soc


KUMITAT PERMANENTI DWAR L-AFFARIJIET SOĊJALI – IMMIGRAZZJONI IRREGOLARI

LAQGĦA NRU 56

L-Erbgħa, 17 ta' Frar 2016

Il-Kumitat Permanenti dwar l-Affarijiet Soċjali ltaqa' fil-Parlament, il-Belt Valletta fis-6:51 p.m.

L-Onor.

PREŻENTI: L-Onor.

Il-President tal-Kumitat qal it-talba.

Il-Minuti tal-Laqgħa Nru 47 li saret nhar l-Erbgħa, 24 ta' Ġunju 2015 ġew konfermati.

Għal din il-laqgħa kienu preżenti s-Sur Ryszard Piotrowicz, is-Sur Mats Lindberg u s-Sinj.

Fuq talba tal-mistednin din il-laqgħa nżammet in camera u għaldaqstant iċ-Chairperson ordna lit-tekniċi sabiex jintfew il-mikrofoni.

SKRIVANA TAL-KUMITAT

PRESIDENT TAL-KUMITAT